text:
Rupa – Rupa Suhunan di Tatar Sunda
Rupa – Rupa Suhunan di Tatar Sunda
Di masarakat Sunda baheula, tos teu bireuk deui yén di tatar sunda aya sababaraha rupa wangunan imah. Biasana mah mangrupa imah panggung, anu paseuk / suku na (pondasi) dijieun tina batu pasagi / balok anu disebat ogé batu tatapakan. Kanggo tihangna nganggé kai balok. Bagéan handap / amparan ngagunakeun papan kai atau palupuh tina haur/awi. Bagéan sisi / piding na nganggé bilik atanapi papan kai.
Anu ngabédakeun dina sewang-sewangan eta wangunan nyaéta bagéan luhur / suhunan. Rupa – rupa suhunan anu dimaksad diantawisna :
1. Julang Ngapak
Nyaéta rupa wangunan imah anu suhunan bagéan kénca tur katuhuna rada rubak ka gigir. Aya ogé anu nyebutkeun maké sorondoy. Upami ditingal ti palih payun sapertos manuk julang anu nuju hiber tur mébérkeun jangjangna.
2. Parahu Kumureb
Nyaéta rupa wangunan anu suhunan siga parahu anu nagkub.
Suhunan parahu kumureb, kiwari mah disebatna ATAP PERISAI.
3. Badak Heuay
Nyaéta rupa wangunan sapertos saung, teu nganggo wuwung sambungan suhunan /hateup payun sareng pengker. Upami ditingal sapertos badak nuju heuay.
4. Jolopong
Nyaéta rupa wangunan anu suhunanna manjang, sering disebat ogé suhunan panjang atau gagajahan.
Suhunan Jolopong dianggo / digunakeun ogé di Kampung Pulo – Garut.
Suhunan Jolopong kiwari mah disebatna ATAP PELANA.
5. Capit Gunting
Nyaéta rupa wangunan imah anu dina tungtung payun tur pengker suhunan nganggo kai atanai awi anu dipasangkeunna na nyilang dibagéan luhurna sapertos gunting.
Suhunan capit gunting sami sareng atap pelana mung ditambihan rarangkén lisplang yang nyogok ka luhur tur nyilang.
6. Tagog Anjing
Nyaéta rupa wangunan anu percis sareng rupa badak heuay, mung aya sambungan ka payun tur turun sakedik. Janten wangunanna ngeluk siga anjing cingogo / nagog.
Rupa Suhunan Tagog Anjing
Saleresna masih aya kenéh rupa suhunan di tatar sunda anu sanésna, sementawis anu ieu heula, kapayunna urang lajeng deui.
Dicutat tina sababaraha Pedaran
Posted on April 25, 2013, in Budaya Sunda. Bookmark the permalink. 2 Comments.
-
salam Kenal Kang,…aralus pihan Blog na, nuhun :)


c: text/html

text:
Kulawu
Kulawu atawa hawuk sabenerna lain warna, sarua jeung hideung katut bodas. Kulawu ngan saukur tingkat itensitas warna lamun ditarjamahkeun dina komposisi hideung-bodas.
Kulawu ogé bisa dihartikeun titik-titik hideung anu henteu sampurna kawas anu aya dina jero lukisan pointilisme.
Tapi campuran pigmén anu pas masih bisa ngadeukeutan définisi kulawu (kalawan kacondongan pikeun ngadeukeutan hiji pigmén dasar nu tangtu).
Dina widang desain, kulawu dicirikeun ku harga nu tangtu mimiti angka 0 (minangka ayana cahaya bodas sampurna) nepi ka 10 (poék sampurna).

robotstxt: allowed

filter: keep


text:
Daya
Dina fisika, daya, atawa tanaga (dina bas Inggris: power), nyaéta laju énergi anu dianteurkeun atawa usaha anu dipigawé pér hijian waktu. Daya dilambangkan ku P (singkatan tina power). Dumasar définisi ieu, daya bisa dirumuskeun minangka:
di mana
- P nyaéta daya
- W nyaéta usaha, atawa énergi
- t nyaéta waktu
Daya rata-rata nyaéta usaha rata-rata atawa énergi anu dianteurkeun pér hijian waktu. Daya sakedapan nyaéta limit daya rata-rata sabot selang waktu At ngadeukeutan enol.
Lamun laju kiriman énergi atawa usaha tetep, rumus di luhur bisa disederhanakan jadi:
,
di mana W, E nyaéta usaha nu dipigawé, atawa energi anu dianteurkeun, dina waktu t (biasana diukur dina hijian waktu detik).
Daptar eusi
Hijian[édit | sunting sumber]
Hijian daya nyaéta hijian énergi dibagi hijian waktu. Hijian SI pikeun daya nyaéta watt (W), anu sarua jeung hiji joule per detik. Hijian non-SI pikeun daya kaasup diantarana ergs per detik (erg/s), tanaga kuda atawa horsepower (HP). Hiji tanaga kuda sarua jeung kira-kira 746 watt. Hijian séjénna diantarana dBm, hiji ukuran logaritmik kalayan 1 miliwatt salaku rujukan; kalori per jam (mindeng disebut kilokalori per jam); Btu per jam (Btu/h); ton refrigerasi (12,000 Btu/h).
Daya mékanik[édit | sunting sumber]
Dina élmu mékanika, usaha anu di timpahkeun kana hiji obyék dipatalikeun jeung gaya anu keuna kana eta obyék ku persamaan
dimana
- F nyaéta gaya
- As nyaéta kapindahan obyék.
Hal ieu mindeng diringkes ku nyebutkeun yén usaha saru jeung gaya anu nimpah hiji obyék dkalikeun jeung kapindahanana (sabaraha jauh obyék pindah samentara gaya nimpah dirina). Catet yén ngan gerak nu sapanjang sumbu nu sarua nu diitung, sanajan kitu; gerak dina arah nu sarua jeung gaya ngahasilkeun usaha positif, sarta gerak dina arah nu lalawanan jeung gaya ngahasilkeun usaha nu négatif, sedengkeun gerak nu tegaklempeng (nyiku) jeung gaya ngahasilkeun usaha enol.
Ku cara diferensiasi dumasar waktu témbong yén daya instan (sakedapan) sarua jeung gaya kali laju obyékv(t):
- .
Mangka daya rata-ratana:
- .
Dina sistem rotasional (puteran), daya pakait jeung torsi (t) sarta laju sudut (w):
- .
Jadi daya rata-ratana:
- .
Daya listrik[édit | sunting sumber]
Daya listrik sakedapan[édit | sunting sumber]
Daya listrik rata-rata P anu dikirimkeun kana hiji komponén dinyatakeun ku:
dimana
- P(t) nyaéta daya kedapan, nu diukur maké hijian watt (joule per detik)
- V(t) nyaéta béda poténsial (atawa nurunna tegangan) dina komponén, nu diukur dina hijian volt
- I(t) nyaéta arus anu ngamalir ngaliwatan komponén, nu diukur dina hijian ampere
Lamun komponénna téh hiji résistor, mangka:
dimana
nyaéta resistansi, nu diukur dina hijian ohm.
Upama komponénna téh sipatna réaktif (kawas hiji kapasitor atawa hiji induktor), mangka daya sakedapanana négatif mangsa komponén kasebut ngabudalkeun énergi nu disimpenna ka lingkunganana, nyaéta mangsa arus jeung tegangan ngabogaan tanda anu lalawanan.
Daya listrik rata-rata pikeun tegangan sinusoida[édit | sunting sumber]
Daya rata-rata nu dikonsumsi ku hiji alat listrik dua terminal liniér anu digerakkeun ku sinus mangrupakeun fungsi ti harga akar rata-rata kwadrat atawa root mean square (rms) ti tegangan sapanjang terminal sarta arus anu ngaliwatan alat kasebut, ogé sudut fase antara sinusoida tegangan jeung sinusoida arus. Jadi,
dimana
- P nyaéta daya rata-rata, nu diukur maké hijian watt
- I nyaéta akar rata-rata kwadrat harga arus robah (AC) sinusoida, nu diukur dina hijian ampere
- V nyaéta akar rata-rata kwadrat harga tegangan robah sinusoida, nu diukur dina volt
- φ nyaéta sudut fase antara fungsi tegangan jeung fungsi arus.
Amplitudi-amplitudo tegangan sinusoida jeung arus sinusoida, kawas nu digunakeun sacara ampir universal dina jaringan listrik, biasana ditetepkeun dina wangunan harga-harga rms. Hal ieu ngajadikeun itungan di luhur jadi sasederhana kakalian antara dua harga rms.
Angka ieu bisa ogé disebut daya éféktif, béda jeung daya nyata nu leuwih gedé, nu dinyatakeun dina hijian volt-ampere (VA) sarta teu ngabuskeun sélér cos φ lantaran arus jeung tegangan jadi teu safase. Pikeun panerapan rumah tangga nu saderhana atawa jaringan résistif, sélér cos φ (nu disebut faktor daya) bisa dianggap boga harga 1, sarta ku kituna bisa disingkahkeun tina persamaan kasebut. Dina hal ieu, daya éféktif jeung daya nyata dianggap sarua.
Daya listrik rata-rata pikeun AC[édit | sunting sumber]
dimana v(t) jeung i(t) masing-masing mangrupakeun tegangan jeung arus sakedapan salaku fungsi tina waktu.
Pikeun alat-alat résistif murni, daya rata-rata sarua jeung kakalian tegangan rms jeung arus rms, malah sanajan bentuk gelombangna henteu sinusoida. Formula kasebut lumaku pikeun satiap bentuk gelombang, périodik atawa lain, nu boga rata-rata kwadrat; tah éta ku naon rumus ieu sakitu mangpaatna.
Pikeun alat-alat nu leuwih kompléks batan sahiji hiji résistor, daya éféktif rata-rata masih bisa dinyatakeun sacara umum sabagé faktor daya kali tegangan rms kali arus rms, tapi faktor dayana henteu jadi sasaderhana kosinus sudut fase lamun sumber énergina non-sinusoida atawa alatna henteu liniér.
Daya puncak jeung siklus usaha[édit | sunting sumber]
Dina hal sinyal périodik kalayan périoda , kawas saruntuyan pulsa idéntik, daya sakedapan ogé mangrupakeun hiji fungsi périodik tina périoda . Daya puncak didéfinisikeun ku:
- .
Sanajan kitu, daya puncak henteu salawasna gampang diukur sarta ukur-ukuran daya rata-rata leuwih umum dilaksanakeun ku hiji alat ukur. Lamun urang netepkeun énergi per pulsa salaku:
mangka daya rata-ratana:
- .
Urang bisa ngadéfinisikeun panjang pulsa sahingga sahingga rasiona:
sarua. Rasio ieu disebut siklus usaha tina runtuyan pulsa.
Daya dina élmu optik[édit | sunting sumber]
Dina élmu optik, atawa radiométri, istilah daya sakapeung nujul ka fluks radian, laju rata-rata énergi anu diangkut ku radiasi éléktromagnétik, nu diukur dina hijian watt. Sanajan kitu, istilah "daya" ogé dipaké pikeun nganyatakeun kamampuh lénsa atawa alat optik lianna pikeun museurkeun cahaya. Ieu diukur dina hijian dioptre (kabalikan tina méter), sarta sarua jeung kabalikan tina panjang fokus alat optik.


text:
Ati
Ati (atawa, kawentarna mah liver) téh salahsahiji organ vertebrata, kaasup manusa, nu pancénna penting pisan dina métabolisme, detoksifikasi ubar, neundeun glikogén, sarta sintésis protéin plasma. Ati ogé ngahasilkeun bili, nu penting pikeun nyerna dahareun. Istilah médis nu patali jeung ati biasana diawalan ku hepato- atawa hepatic, tina hepar (basa Yunani).
Daptar eusi
Anatomi[édit | sunting sumber]
Ati manusa normalna mah kira 1 - 2,5 kilo, lemes, kelirna kayas semu coklat, mangrupakeun organ internal pangbadagna (nu pangbadagna mah kulit) nu perenahna pas handapeun diafragma, luhureun abdomén luhur lebah katuhu, katuhueun burih, sakaligus mangrupa bantalan pikeun hampru.
Saluran getih nu asup kana ati aya dua: arteri hépatik jeung véna portal. Arteri hépatik normalna datang ti celiac artery. Véna portal ngalirkeun getih véna tina limpa, pankréas, jeung peujit leutik, sahingga ati bisa ngolah zat-zat gizi sarta produk cerna lianna. Ti véna hépatik, getih ngalir langsung ka véna cava inferior.
Ségmén-ségmén nu patali jeung daun anatomis ati nyaéta:
Fisiologi[édit | sunting sumber]
Rupa-rupa fungsi ati dijalankeun ku sél ati nu katelah hépatosit.
- Ati ngahasilkeun sarta ngaékskrésikeun bili nu dipikabutuh pikeun nyerna dahareun. Bilina sawaréh langsung asup kana duodenum, sedengkeun sawaréhna deui disimpen dina hampru.
- Ati boga sababaraha pancén dina métabolisme karbohidrat:
- Glukonéogenesis (dibentukna glukosa tina asam amino, laktat atawa gliserol)
- Glikogénolisis (dibentukna glukosa tina glikogén)
- Glikogenesis (dibentukna glikogén tina glukosa)
- Ngarecah insulin sarta hormon lianna
- Ati ogé boga pancén dina métabolisme lipid:
- sintésis koléstérol
- produksi trigliserida (gajih).
- Ati ngahasilkeun faktor koagulasi I (fibrinogén), II (protrombin), V, VII, IX, jeung XI, sarta protéin C, protéin S lan antitrombin.
- Ati ngarecah hémoglobin (pigmén bili mangrupakeun métabolitna), zat toksik, sarta kalolobaan produk ubar. Hal ieu kadang ngabalukarkeun toksikasi, nalika métabolit leuwih toksik batan prékursorna.
- Ati ngarobah amonia jadi uréa.
- Ati nyimpen rupa-rupa zat, kaasup glukosa dina bentuk glikogén, vitamin B12, beusi, jeung tambaga.
- Dina fétus triméster munggaran, atina mangrupakeun loka utama produksi sél getih beureum. Nincak umur minggu ka-42, pancén ieu diganti ku sungsum tulang.
Kasakit[édit | sunting sumber]
Kasakit ati loba nu dibarengan ku kasakit konéng balukar tina kadar bilirubin dina sistimna. Bilirubin nu dihasilkeun tina direcahna hémoglobin sél getih beureum paéh; normalna mah, ati téh ngaluarkeun bilirubin tina getih lajeng diékskrésikeun kana bili.
- Hépatitis, inflamasi ati, utamana balukar tina katarajang rupa-rupa virus jeung racun, otoimunitas atawa kondisi turunan.
- Sirosis, formasi jaringan serat dina ati nu ngaganti sél ati paéh. Paéhna sél ati bisa dibalukarkeun nu hépatitis viral, kacanduan alkohol, atawa kontak jeung bahan kimia toksik
- Hémokromatosis, kasakit turunan balukar tina akumulasi beusi jero awak, nu tungtungna ngaruksak ati
- Kangker ati (utamana hepatocellular carcinoma atawa cholangiocarcinoma jeung kangker métastatik, biasana ti bagian séjén saluran cerna)
- kasakit Wilson, kasakit turunan nu ngabalukarkeun awak "ngukut" tambaga
- Primary sclerosing cholangitis, kasakit inflamatori bile duct.
- Primary biliary cirrhosis, kasakit otoimun small bile duct
- Sindrom Budd-Chiari, obstruksi véna hépatik.
Sababaraha uji fungsi ati bisa dilakukeun pikeun nguji fungsi ati, nyaéta ku jalan ngukur kadar énzim, métabolit, atawa produk ati.
Cangkok[édit | sunting sumber]
Cangkok ati mangrupakeun salahsahiji pilihan pikeun nu ngarandapan gagal ati permanén, di antarana kasakit ati kronis nu ngabalukarkeun sirosis, kayaning hépatitis C kronis, kacanduan alkohol, hépatitis otoimun, jsb. Lian ti éta, cangkok ati ogé kungsi dilarapkeun ka nu ngalaman fulminant hepatic failure. Allograft ati pikeun nyangkok ilaharna mah asalna ti donor nu tos maot alatan tatu otak parna. Cangkok ati donor hirup mangrupakeun téhnik nyangkokkeun sabagian ati jalma nu hirup kénéh pikeun ngaganti sakabéh ati pasén. Téhnik ieu munggaran dijalankeun taun 1989 pikeun cangkok ati murangkalih. Ukur 20% ati sawawa (ségmén Couinaud 2 jeung 3) nu diperlukeun salaku allograft pikeun orok atawa budak leutik. Nu leuwih anyar, cangkok ati ti nu sawawa ka sawawa deui migunakeun daun katuhu ati donor (60%-na). Kusabab ati mah bisa regenerasi, fungsi ati boh donor atawa nu nampana bakal tetep normal. Prosedur ieu téh beurat, nepi ka kungsi aya donor nu pupus ti sababaraha ratus kasus awal.
Kamekaran[édit | sunting sumber]
Ati mekar salaku endodermal outpocketing of the foregut called the hepatic diverticulum. Its initial blood supply is primarily from the vitelline veins that drain blood from the yolk sac. The superior part of the hepatic diverticulum gives rise to the hepatocytes and bile ducts, while the inferior part becomes the gallbladder and its associated cystic duct.
Asupan getih fétus[édit | sunting sumber]
Dina fétus nu keur tumuwuh, sumber utama asupan getih nu ngandung zat-zat gizi ka ati téh nyaéta ngaliwatan véna umbilik. Getih ti véna umbilik asup ka abdomén dina umbilicus, lajeng ngaliwatan margi bébas falciform ligament ati ka bagian jero ati. Di dinya lajeng ngagabung jeung cagak kénca véna portal. Ductus venosus mawa getih ti véna portal kénca ka véna hépatik kénca, lajeng ka véna cava inferior, sahingga getih plasénta narabas ati.
Sanggeus borojol, véna umbilik jeung ductus venosus robah dina jangka dua nepi ka lima poé; nu kahiji jadi ligamentum teres, sedengkeun nu kadua jadi ligamentum venosum. Dina kasakit sirosis jeung hiperténsi portal, véna umbilik bisa muka deui.
Organ analog[édit | sunting sumber]
Artropoda boga kelenjar nu pancénna sarupa jeung gabungan ati jeung pankréas.
Pangan[édit | sunting sumber]
Ati mamalia jeung unggas mangrupakeun bahan pangan manusa. Eusina loba ngandung Vitamin A.
Rujukan[édit | sunting sumber]
- Liver, Wikipédia édisi basa Inggris per 9 Désémber 2005
Pustaka baku médis:
- Eugene R. Schiff, Michael F. Sorrell, Willis C. Maddrey (éd.) (2003). Schiff's diseases of the liver (éd. ka-9). Philadelphia: Lippincott, Williams & Wilkins. ISBN 0-7817-3007-4
- Sheila Sherlock & James Dooley (2002). Diseases of the liver and biliary system (éd. ka-11). Oxford, UK; Malden, MA: Blackwell Science. ISBN 0-632-05582-0
- David Zakim & Thomas D. Boyer (éd.) (2003). Hepatology : a textbook of liver disease (éd. ka-4). Philadelphia: Saunders. ISBN 0-7216-9051-3
- Sanjiv Chopra (2002). The Liver Book: A Comprehensive Guide to Diagnosis, Treatment, and Recovery. Atria. ISBN 0-7434-0585-4
- Melissa Palmer (24 Méi 2004). Dr. Melissa Palmer's Guide to Hepatitis and Liver Disease: What You Need to Know (éd. rév.). Avery Publishing Group. ISBN 1-58333-188-3.
- Howard J. Worman (1999). The Liver Disorders Sourcebook. McGraw-Hill. ISBN 0-7373-0090-6.
Baca ogé[édit | sunting sumber]
Tumbu kaluar[édit | sunting sumber]
- American Association for the Study of Liver Diseases AASLD
- American Liver Society ALS
- WikiLiver: A Wiki dedicated to the liver


text:
Maung ngamuk gajah meta
- aya kariweuhan.
Geulis kawanti-wanti endah kabina-bina
/ Geulis bawa ngajadi endah bawa ti kudrat
- Geulis pisan
Di dinding kelir di sindang siloka
- di kiasankeun
Kakoncara kamana-mana, ka jamparing angin-angin
- Geus kacida dipiwanohna
Geletuk batuna, gejebur caina
-Kacindekan ahir
Indung tungkul rahayu, bapa tangkal darajat
- Nu jadi kolot kudu pohara di hormatna..
Tunggul di rarung, catang di rumpak
- Nyingkirkeun sagala hahalang
Inggis ku bisi, rempan ku sugan
- Rasa kasieun jeung hariwang
Takdir teu bisa dipungkir, qadar teu bisa di singlar
- Teu bisa mungkir tina takdir
Legok tapak genteng kadek
- Loba pangalamanna
Urang teundeun di handeuleum sieum, Tunda di hanjuang siang
- Teundeuh sing rapih
Nete taraje nincak hambalan
- ati-ati dina rengkak paripolah
Carincing pageuh kancing, saringset pageuh iket
-- Waspada
Kagunturan madu, kaurugan menyan putih
- Bungah kacida
Katarik ati kagendang asmara
-- Jatuh cinta
Teu unggut kalinduan, teu gedag kaanginan
-- Teguh pendirian
Cunduk waktu nu rahayu, niggang mangsa nu sampurna, niti wanci nu mustari
-- Tepat pada waktunya
Ka cai jadi saleuwi, ka darat jadi salebak
-- Selalu bersama
teu nyaho di alip bingkeng
bodo teu bisa maca-maca acan, da teu sakola
buluan belut, jangjangan oray
pamohalan kajadian
sabuni buni anu ngising
sanajan dibunian atawa disumputkeun oge ari laku lampah anu goreng mah awal akhir sok kudu kanyahoan bae
nyolok mata buncelik
nganyenyeri, ngahina atawa ngawiwirang di hareupeunana
buruk buruk papan jati
ka sobat atawa ka baraya mah sok hayang ngahampura bae lamun aya kasalahan teh
teu ngalarung nu burung, teu nyesakeun nu edan
ngalajur napsu ka awewe, ka anu halal jeung anu haram oge disaruakeun bae
leutik burih
euweuh kawani / elehan
daek macok embung dipacok
daek ngarah kana rejeki atawa pakaya batur, tapi diarah rejekina atawa pakayana ku batur mah embung
dagang oncom rancatan emas
ari modalna gede kacida, ngan batina anu diarah kacida leutikna
caang bulan dadamaran
migawe nu kurang mangpaat
disakompet daunkeun, dihurun suluh
dihijikeun bae, disaruakeun bae, teu dibeda beda
deukeut deukeut anak taleus
ari imahna mah puguh padeukeut, ngan hanjakal teu nyaho tibareto yen baraya
ngadeupaan lincar
ngadeukeutan anu keur sidekah atawa kariaan, supaya katenjo ku anu boga imah jeung diajak dahar
dihin pinasti, anyar pinanggih
baheula ditangtukeunana, ngan kakara ayeuna kalakonanana atawa kapanggihna
loba teuing jaksa
loba teuing anu pinter nu ngatur jeung mapatahan, balukarna matak bingung nu dipapatahan
aya jalan komo meuntas
aya lantaran anu diarep arep ti tadina nepi ka maksud urang gancang kalaksanakeun
meuli teri meunang japuh = nyair hurang meunang kancra
kalawan teu disangka sangka meunang milik, darajat atawa kauntungan anu leuwih gede
sereg di panto logor di liang jarum
nyingkahan hirup kumbuh jelema loba, sabab loba dosa, loba kasieun jeung kaera, betahna dinu suni nu teu aya jelema
taya tangan pangawasa
jiga anu dipupul bayu, henteu boga tanaga
aya nu dianjing cai
aya nu diarep-arep atawa dihéroan. Kecap héro murwakanti jeung séro, ari séro nu disebut anjing cai téa.
peureum kadeuleu beunta karasa
ngagambarkeun nu kaédanan sok inget baé ka nu dipikabogoh
samar polah samar rasa
henteu puguh tingkah upamana ku sabab tepung jeung jalma anu dipikacinta tapi kakara disidem dina haté baé, tacan bruk-brak
seungit angin-anginan
seungit pisan meleber ka mana-mana
satungtung deuleu
ngagambarkeun anu upluk-aplak lega pisan
ciri sabumi cara sadésa
masing-masing tempat bogaeun adat séwang-séwangan anu henteu sarua
kudu bisa pindah cai pindah tampian
kudu bisa nyaluyukeun manéh jeung lingkungan anu anyar dicicingan;
henteu terus jeung haté
henteu saenyana, ngan ukur omong baé
silih jenggut jeung nu gundul
ménta tulung ka papada anu sarua butuhna atawa sarua papada henteu boga
legok tapak genténg kadék
réa pangalaman jeung kanyaho
désa maca cara nagara mawa tata
ngagambarkeun yén kaayaan jeung adat kabiasaan di désa jeung kota (nagara) téh béda-béda
heureut deuleu pondok léngkah
ngagambarkeun sundek kanyaho ku sabab henteu réa babandingan da kurung batok
ngabéjaan bulu tuur
ngabéjaan jalma nu geus nyahoeun
puraga tamba kadengda
ngajalankeun paréntah sahayuna, asal ulah disebut henteu nurut kana aturan; digawé asal baé
poék mongkléng buta rajin (atawa buta radin)
poék pisan, sasatna henteu témbong curuk-curuk acan
ulah leutik haté
ulah sieun atawa putus pangharepan
kabur pangacian
sarua jeung kapupul bayu, leungit tanaga jeung sumanget
muncang labuh ka puhu
jalma nu saumur-umur ngumbara balik ka tempat asalna atawa tempat lahirna. Bandingkeun jeung kebo mulih pakandangan
garo singsat
samar polah henteu sabar ku sabab nu didagoan henteu jol baé. Nu sok digambarkeun garo singsat mah awéwé
nuturkeun indung suku
leumpang sakaparan-paran, ku sabab henteu puguh tujuan
dahar soré henteu isuk
ngagambarkeun jalma miskin anu henteu bisa dahar dua kali sapoé, biasana digunakeun dina carita atawa dongéng
dug hulu pet nyawa
digawé henteu ngingetkeun kacapé ku sabab hayang nyiar napakah keur anak pamajikan nu cukup
sisit kadal
sial
tanda wisnu
tanda bawa waktu lahir dina badan, biasana henteu daékeun leungit nepi ka kolot
nepi ka kaurugan taneuh beureum
nepi ka maot. Biasana digunakeun pikeun némbongkeun kainget nu moal laas-laas ka jalma anu geus nulungan atawa nyieun kahadéan
teu uyahan
henteu nyari atawa kurang ajar. Pikeun nyebut jalma anu kalakuanana atawa omonganana henteu merenah
sakecap kadua gobang
ngagambarkeun sipat jalma anu gampang ambek. Bandingkeun jeung ambekna sakulit bawang
geus euweuh pangabetah
geus henteu aya nu matak betah
ngaginding sataker tanaga (atawa sataker kebek)
dangdan sangkan ginding pisan, sagala rap dipaké
gandrung kapirangrung
kaayaan jalma anu kaédanan
heurin ku létah
rék nyarita kagok atawa sieun. Jalma leutik biasana ngarasaeun heurin ku létah rék nyarita satarabasna ngeunaan kaayaanana ka nu di luhur
kawas hayam keur endogan
élékésékéng henteu sabar, cilingcingcat ka ditu ka dieu, samar cabak ku lantaran hayang geura tepung atawa hayang geura ngadéngé béja nu ditunggu-tunggu
satru kabuyutan
musuh tuturunan, atawa musuh gerot
tunggal sakocoran
masih sakaruhun, masih aya katalian pancakaki
sawan geureuh
gagal ku lantaran geus diomongkeun ku balaréa, cara nu lila teuing papacangan tapi henteu jadi, disebut sawan geureuh. Sawan téh panyakit nu biasa terap ka budak.
jadi lalab rumbah
jadi bahan omongan sapopoé. “Teu nyana Engkang téh mung alus saur wungkul, beurat cinta dianggo lalab rumah, horéng ukur semet lambey”
luncat mulang
jalir tina jangji, omonganana henteu bisa dicekel, da robah-robah saban waktu
ngembang kadu
olohok bawaning akgét. Kembang kadu téh disebut olohok.
asa aing uyah kidul
asa aing pangpinterna atawa pangbeungharna, cindekna pangpangna. Uyah kidul cenah kadarna leuwih réa, jadi karasana leuwih asin manan uyah ti laut séjénna
ditincak hulu
dihina lain lumayan, dihina lak lak dasar/bebeakan
mangduakeun
nyolowédor, salaki atawa pamajikan neundeun haté atawa ngayakeun hubungan cinta jeung nu séjén
kumaha geletuk batuna, kecebur caina
kumaha béhna, kumaha kajadianana baé
pondok jodo panjang baraya
sanajan geus papisah tapi ari duduluran mah ulah pegat kudu terus nganteng saendengna
sapu nyéré pegat simpay
pileuleuyan, kalimah anu sok diucapkeun waktu rék papisah ku sabab aya nu rék lunta jauh atawa pindah ka tempat séjén. Sok ditambahan: paturay patepung deui. Sapu nyéré téh apan disimpay ku pameungkeut, lamun simpayna pegat, pasti nyeréna mancawura
ambek nyedek tanaga midek
rék ngalawan tapi henteu walakaya
julig ati
goréng haté, hianat
teu kénging disupa dulang, teu kénging dibébénjokeun
wawangsalan nu ngagambarkeun kasono nu henteu bisa disisilihan ku naon baé. Supa dulang = kéjo, sangu. Kecap kéjo murwakanti jeung bébénjo
kajeun kendor dapon ngagémbol
papatah nu nitah sabar, ulah gurung gusuh, dapon hasilna mucekil
dedeg sampé rupa hadé
ngagambarkeun dedeg pangadeg budak ngora (lalaki) anu pikaresepeun nu nénjo, pangpangna awéwe
ngalambang sari
awéwe atawa lalaki nu geus boga salaki atawa pamajikan nu ngalakukeun hubungan séks jeung nu lain muhrim; jinah
dikojayan
ditulungan tina karurubed
jelema andar-andar
jalma anu henteu puguh asal-usul jeung padumukanana, galandangan
nyiduh ka langit
méré naséhat ka saluhureun nu leuwih terang jeung leuwih réa pangalamanana
ngahudang timburu
nimbulkeun kacuriga. Timburu di dieu lain dina hubungan antara lalaki jeung awéwé anu katalian ku katresna.
ka bau-bau sungut
omongan anu moal didéngé, moal dipaliré, jadi taya gunana
garo-garo teu ateul
gagaro lain ku lantaran ateul, tapi ku sabab bingung pilakueun, biasana anu digarona téh tukangeun ceuli
kurang saeundan
rada gélo, kurang jejeg, otak miring. Saeundan téh sapocong, nyaéta satengah geugeus. Baheula paré dibeungkeut jadi pocongan tuluy dua pocong dihijikeun jadi geugeus atawa gédéng.
kawas kapuk kaibunan
ngagambarkeun nu kalenger atawa kapupul bayu ilang tanaga, leuleus lungsé henteu tangan aya pangawasa
asa runtag bumi alam
asa lebur kiamat / kawas rek kiamat
taya dunya kinasihan
henteu ngorétkeun naon baé. “Geus asa ka anak sorangan bae, taya dunya kinasihan, naon baé gé moal dikorétkeun.”
randa béngsrat
randa anu waktu pipisahan jeung salakina masih kénéh parawan da henteu kungsi ngayakeun hubungan badan ku sabab pista atawa élik
pohara dagdag-dédégna
ngagambarkeun jalma anu enyaan hayang ngaladénan sangkan nyugemakeun nu diladénanana
lébér wawanén
gedé kawani, henteu boga kasieun
teu rék gedag bulu salambar
henteu ngarasa sieun saeutik-eutik acan sarta moal mundur, rék terus ngalawan.
kawas sisaru jadi
jalma anu ngadadak kalaluar ti imahna riab ka mana-mana
murang-maring
ambek-ambekan ka saha baé nu aya di deukeut manéhna
teu boga pikir rangkepan
bolostrong, sahinasna, nyarita atawa ngalakukeun hiji hal henteu nimbang-nimbang piakibateunana
ngadék sacékna, nilas saplasna
jalma jujur nu tara pura-pura boh nyarita boh ngalakukeun naon baé, duméh aya nu dipindingan atawa dirasiahkeun
ditéték nepi ka bubuk leutikna
diterangkeun kalawan écés sagala rupana, henteu aya anu disumput salindungkeun
neukteuk méré (mari) anggeus atawa neukteuk mawa anggeus
ngajak mutuskeun hubungan, embung papanjangan
murah congcot hambur bacot
béréhan dina barangbéré tapi gampang nyarékan jeung sok tara eureun ku sakeudeung ari nyarékan téh
nganyar-nganyari
robah adat, nyieun kalakuan anu tara-tara ti sasari, biasana jadi goréng da nimbulkeun masalah
tambuh laku
laku nu taya gunana, upamana indit rék nagih ka tempat anu jauh, ari hég jalmana keur euweuh di tempat, jadi nyamos.
murag bulu bitis
landian jang jalma anu tara betah di imah
lungguh tutut
jalmaanu katingalina cicingeun (tara ka lawan jenis) tapi kabogohna aya dimamana
ngarah pati
rék maéhan, rék ngala patina.
pahatu lalis
biasana budak anu geus henteu indung henteu bapa, nunggelis, hirup nyorangan henteu aya tempat nyalindung.
sada gelap salésér
sora guludug anu ruruntuyan anu matak kagét jeung sieun, biasana dilarapkeun ka jalma anu ngarasaeun kagét ku lantaran ngadéngé omongan anu henteu disangka pisan tur matak wirang malah ngabahayakeun ka dirina.
seuri maur
seuri bari semu nyeri jeung éra, seuri kapaksa.
sisit kadal
goréng milik, sakapeung disebut goréng sisit. Jigana keur urang Sunda mah sisit téh nangtukeun kadar.
teu aya nu dikilungan
teu aya anu disumputkeun, sagala rupana dicaritakeun sajalantrahna.
hayang ngarebut payung
hayang ngarebut kalungguhan atawa kapangkatan sabab di “jaman normal” mah, gegedén téh sok dipaparin payung luyu jeung pangkatna.
lébér wawanén
pinuh ku kawani, henteu aya kasieun, ludeungan.
leungiteun tapak
leungiteun susudan. Nu ngudag leungiteun buronanana.
matak muringkak atawa muriding bulu punduk
matak sieun, matak keueung, sabab lamun ngarasa sieun bulu punduk sok harudang.
meungpeun carang
api-api henteu nyaho, sanajan saenyana mah terang. Cara anu meungpeun tapi ramona dicarangkeun, jadi bisa nangénan nanaon anu saenyana kajadian. Meungpeun téh nutupan beungeut ku dua dampal leungeun anu dibébérkeun nepi ka téténjoan kahalangan.
miceun salasah
miceun tapak (salah hartina tapak suku) sangkan anu ngudag salah ngajugjug. Nu maling miceun salasah ku jalan neundeun barang beunang malingna di imah atawa pakarangan batur sangkan nu boga éta imah atawa pakarangan anu disangka malingna
teu nyaho di alip bingkeng
bodo teu bisa maca-maca acan, da teu sakola
buluan belut, jangjangan oray
pamohalan kajadian
sabuni buni anu ngising
sanajan dibunian atawa disumputkeun oge ari laku lampah anu goreng mah awal akhir sok kudu kanyahoan bae
nyolok mata buncelik
nganyenyeri, ngahina atawa ngawiwirang di hareupeunana
buruk buruk papan jati
ka sobat atawa ka baraya mah sok hayang ngahampura bae lamun aya kasalahan teh
teu ngalarung nu burung, teu nyesakeun nu edan
ngalajur napsu ka awewe, ka anu halal jeung anu haram oge disaruakeun bae
leutik burih
euweuh kawani / elehan
daek macok embung dipacok
daek ngarah kana rejeki atawa pakaya batur, tapi diarah rejekina atawa pakayana ku batur mah embung
dagang oncom rancatan emas
ari modalna gede kacida, ngan batina anu diarah kacida leutikna
caang bulan dadamaran
migawe nu kurang mangpaat
disakompet daunkeun, dihurun suluh
dihijikeun bae, disaruakeun bae, teu dibeda beda
deukeut deukeut anak taleus
ari imahna mah puguh padeukeut, ngan hanjakal teu nyaho tibareto yen baraya
ngadeupaan lincar
ngadeukeutan anu keur sidekah atawa kariaan, supaya katenjo ku anu boga imah jeung diajak dahar
dihin pinasti, anyar pinanggih
baheula ditangtukeunana, ngan kakara ayeuna kalakonanana atawa kapanggihna
loba teuing jaksa
loba teuing anu pinter nu ngatur jeung mapatahan, balukarna matak bingung nu dipapatahan
aya jalan komo meuntas
aya lantaran anu diarep arep ti tadina nepi ka maksud urang gancang kalaksanakeun
meuli teri meunang japuh = nyair hurang meunang kancra
kalawan teu disangka sangka meunang milik, darajat atawa kauntungan anu leuwih gede
sereg di panto logor di liang jarum
nyingkahan hirup kumbuh jelema loba, sabab loba dosa, loba kasieun jeung kaera, betahna dinu suni nu teu aya jelema


text:
Rumus prédiksi Spearman-Brown
Rumus prédiksi Spearman-Brown (ogé dipikanyaho salaku rumus ramalan Spearman-Brown) nyaéta rumus hubungan reliabiliti psikometri kana panjangna uji:
nu mana nyaéta prédiksi reliabiliti; N nyaéta jumlah kombinasi "test" (tempo di handap); sarta nyaéta reliabiliti "tes" ayeuna. Rumus prédiksi reability ngarupakeun uji anyar nu nyimpen ulangan N ayeuna (atawa sarua jeung nambahkeun bentuk N paralél tina tes ayeuna ka tes ayeuna). Maka N=2 akibatna duka kali panjang tes item nu ditambahkeun ku cara make sipat nu sarua dina tes ayeuna. Nilai N kurang ti hiji mungkin bisa dipake keur prediksi pangaruh dina tes nu pondok.
Rumus bisa oge disusun keur prediksi jumlah ulangan nu diperlukeun keur nangtukeun tingkat realibiliti:
Rumus ieu ilahar dipake ku ahli psikometri keur prediksi reabiliti sanggeus ngarubah panjang tes. Hubungan ieu salah sahiji hal nu penting keur ngarubah-sabagian sarta metoda nu pakait jeung estimasi reabiliti.
Rumus ieu oge mantuan ngarti kana hubungan nu teu linier antara tes reabiliti jeung panjang tes.
Lamun panjang/pondok tes teu paralel kana tes ayeuna, maka hasil prediksi moal akurat. Contona, lamun luhurna tes reliabiliti dipanjangan ku cara nambahan item nu goreng mangka reliabiliti bisa leuwih handap tinimbang nu diprediksi tina rumus ieu.
Tiori respon item merlukeun informasi item keur ngahasilkeun prediksi nu leuwih hade dina ngaramal parobahan kualitas ukuran ku cara nambahan atawa ngurangan individu item..


text:
Kamis, 23 Februari 2012
Resensi Novel Carios Agan Permas [ Taufik Chandra ]
Resensi Novel
Judul : Carios Agan Permas
Pangarang : Joehana
Kaca : 189 kaca
Penerbit : Girimukti Pusaka
Taun terbit : 1996
Tempat : Jakarta
Cetakan : cetakan ka 2
Dina awal carita, novel ieu nyaritakeun kaayaan jalma beunghar jeung jalma miskin. Kacaritakeun bapa Imba nyaeta hiji patani nu kacida miskinna. Bapa Imba boga pamajikan ngarana ambu Imba, jeung boga dua anak ngarana Imas jeung Ena. Hiji poe bapa Imba hayang ngurus sawah, tapi bapa Imba teu bogaeun modal, bari jeung eta sawah teh sawah batur. Ahirna bapa Imba nginjeum duit ka renten ka Haji Serbanna. Dina ieu novel dicaritakeun Haji Serbanna teh jalma nu pangbeungharna di kampungna. Pamajikanna opat, imahna gedong, bolak-balik naek Haji.disebutna weh Haji padahal nu Haji mah ngan ukur Sorbanna. Kacaritakeun bapa Imba nginjeum duit ka Haji Serbanna 20 perak, tapi mulangkeun kudu 30 perak. Puguh da renten. Eta modal dipake ngurus sawah. Asalna sawah teh katingali aslus pisan, tapi teu lila sawahna ku hama. Bapa Imba sedih pisan sieun teu kabayar duit nu meunang nginjem teh. Lamun teu kabayar imah bakal disita ku Haji Serbanna. Tuluy bapa Imba boga akal sawah nu gagal teh dijieun balong tuluy dipelakan lauk. Bapa Imba menta tempo pikeun mayar hutangna ka Haji Serbanna. Tapi Haji Serbanna malah menta nambah hutangna jadi 40 perak. Dina awal carita ieu novel geus ngagambarkeun konflik anu loba pisan. Saenggeus dipelakan lauk, kadenge sora dor-dar gelap hujan ngagebret gede pisan. Atuh cai teh caah. Kitu deui balong nu bapa Imba laukna kabawa caah. Bapa Imba pingsan ningali laukna kabawa caah. Saacan ninggalkeun dunya bapa Imba mere amanat lamun imahna disita ambu Imba sakulawarga titah indit ka Raja Permas, hiji menak anu kacida beunghar jeung bageur. Haji Serbanna datang ka imah bapa Imba rek nagih hutang nu 40 perak. Haji Serbanna ngomong ka ambu Imba hutang keun bae lunas asal Imas jadi pamajikan kuring. Ambu Imba kacida bingung pisan, nu ahirna mah ambu Imba teh satuju bari kapaksa, sabab lamun henteu satuju manehna jeung kulawargana bakal diusir. Haji Serbanna kacida jahatna, jeung licik pisan.
Aya hiji tokoh ngarana otong nyaeta anak buah Haji Serbanna. Otong teu resepeun pisan kana sipatna Haji Serbanna nu siga binatang. Otong nulungan Imas tina kabinatangan Haji Serbanna. Ahirna Imas teh jadi pamajikan Otong.
Saeunggeus kitu loba pisan konplik nu aya dina novel ieu diantarana bae, dina awal carita aya kaayaan kulawarga nu miskin nyanghareupan cocoba nu sakitu beratna, tuluy Haji Serbanna nu kalakuanna siga binatang, Imas nu diculik ku Haji Serbanna, Imas jadi Agan Raja Permas, anak Imas jeung Otong diurus ku urang Belanda tuluy jadi jalma sukses, nepikeun ka dipanggihkeun deui Brani jeung Imas.
Carios Agan Raja Permas maksudna aya amanat nu dicarioskeun dina ieu novel saacan Agan Raja Permasna maot, amanat pikeun anakna.
Nu matak pikaresepen ieu novel teh diantarana bae, basana make basa sapopoe, tokohna ngabogaan sipat jeung karakter nu katingali beda pisan (has) tur unik, caritana aya nu pikaseurieun aya nu pikasediheun. Kakuranganna ngan hiji tiap ganti carita kurang ngarti ku sabab caritaan nu keur dicaritakeun sok di lewat hela.
Kuring maca dina ieu novel loba pisan atiakan moral nu bisa dicokot, diantarana ae, jadi jalma tong pedit, amalkeun nu diajarkeun ku Agama, kudu silih asih, oge asih kanu miskin, kudu hormat kanu jadi Indung, tong kagoda ku harta banda, aya samangat hirup, kudu daek peurih, jrrd.
Novel ieu loba pisan mangpaatna kanu maca, amiin!
Diposkan oleh XII IPA 6 SMAN 1 Baleendah di Kamis, Februari 23, 2012
Label: tugas, Tugas Resensi
Langganan: Poskan Komentar (Atom)
Entri Populer
-
Resensi novel Payung Butut Jejer buku : Payung butut Panulis : Ahmad Bakri Pamedal : Tjupumanik,...
-
§ Judul Buku : Si Kabayan Jadi Dukun § Pangarang : Moh.Ambri § Penerbit : PT Kiblat Buku Utama § Taun medal katut citakanana :...
-
Jejer buku : Panganten Panulis : Deden Abdul Aziz Pamedal : PT Kiblat Buku Utama Citakan : Citaka...
-
Jejer Buku : Buron Pangarang : Aam Amilia Pamedal : Pustaka Amaldi Taun medal ...
-
Judul : Maju Jurang Mundur Jungkrang Pangarang : Ki Umbara Taun Terbit : 1986 Kandel Buku : 88 kaca ...
-
Judul : Nu Kaul Lagu Kaleon Pengarang : .R .A.F. Penerbit : Kiblat Jumlah Kaca : 100 Kaping Terbit : Pebruari “Ke…ke… ...
-
Judul : Bentang Pasantren Penulis :Usep Romli H.M Penerbit :Ki...
-
Judul : Babalik Pikir Pangarang : Samsoedi Panerbit : Girimukti Kaping terbit : 1932 Juml...
-
Judul : Si Kabayan Jadi Dukun Pangarang : Moh. Ambri Panerbit : Kiblat Buku Utama Kaping terbit : Citaka...
-
Judul buku : Paturay Tineung Pangarang : Muh. Sapari sareng Diah Ansori Panerbit : Nurani Taun terbit : 1967 Kandel buku : ...


text:
Kupat
Kupat nyaéta kaolahan has Asia Tenggara maritim dijieunna tina bahan dasar béas nu dibungkus ku anyaman janur. Kupat sok mindeng kapanggih dina poé lebaran nalika umat Islam ngarayakeun réngséna bula Ramadhan.
Kaolahan has anu maké kupat téh diantarana kupat tahu, loték (Sunda), Grabag (Magelang), kupat glabet (Tegal), coto Makassar, jeung gado-gado (Betawi). Kupat ogé sok dipaké pikeun batur ngadahar saté, sanajan leuwih umumna mah ku lontong. Iwal di Indonésia, kupat ogé kapanggih di Malaysia, Brunéi, jeun Singapura. Di Filipina ogé aya “bugnoy” anu méh sarupa jeung kupat tapi maké pola anyaman anu béda[1].
Wangun kupat umumna pasagi atawa jajaran génjang tapi réa ogé wangun kupat séjénna kalawan maké pola anyaman nu rupa-rupa. Bahan nu dipaké pikeun nyieun kupat perlu dipilih janur anu boga kualitas nu hadé nyaéta anu panjang, teu pati ngora jeung teu kolot teuing.
Daptar eusi
Kagunaan lian[édit | sunting sumber]
Di sababaraha wewengkon di pulo Jawa, kupat téh mindeng digantungkeun di luhur (lawang) panto imah pikeun sarupa jimat. Masarakat di éta wewengkon téh masih kénéh nyepeng tradisi pikeun teu nyieun kupat di poé-poé nu biasa, nu antukna kupat ngan saukur dijieun nalika waktu lebaran nepika saminggu sabadana. Di sababaraha wewengkon séjénna di pulo Jawa aya ogé anu gan saukur nyieun kupat téh di poé ka tuju sabada lebaran hungkul atawa sok disebut “poé kupat”. Di pulo Bali kupat (Bali:kipat) mindeng dijieun sasajén dina upacara adat.
Ngaran lokal[édit | sunting sumber]
- basa Sunda: kupat
- basa Bali: tipat
- basa Banjar: katupat
- basa Betawi: tupat
- basa Cebu: puso
- Basa Filipino: bugnoy
- basa Jawa: kupat
- basa Kapampangan: patupat
- basa Makassar: burasa
- basa Melayu/basa Indonésia: ketupat
- basa Tausug: ta’mu
- basa Tolitoli: kasipat
Tingali Oge[édit | sunting sumber]
Referensi[édit | sunting sumber]
- ↑ Almario, Virgilio, et al. 2010. UP Diksiyonaryong Filipino, 2nd ed. Anvil: Pasig.


text:
Sastra Sunda • Éséy • Kemis, 12 Juli 2012 19:34
Carita bacaaeun barudak téh penting, lantaran jadi pamiangan pikeun barudak diajar maca jeung ngarti kana eusi hiji karangan. Malah bisa jadi, nya carita nu dibaca waktu keur budak nu sakapeung terus napel téh. Geuning réa kolot nu masih kénéh manteng kana buku Roesdi jeung Misnem atawa Taman Pamekar, nu dibaca waktu aranjeunna keur budak.
Dina basa Sunda, buku carita barudak téh kaitung langka. Hadiah Samsudi pikeun buku bacaeun barudak nu mayeng dipasrahkeun ku Yayasan Rancagé, kungsi sababraha kali copong lantaran taya karya nu merenah diajén.
Mun dipasing-pasing mah, aya dua rupa nu disebut carita barudak téh. Kahiji, karangan nu dijeun ku barudak. Kadua, karangan nu diajangkeun keur barudak tapi ditulisna ku nu geus sawawa. Nu rék dicaritakeun dina ieu tulisan mah nu kadua.
Ngarang carita barudak, sabréhan mah siga nu énténg. Pira gé keur barudak, naon héséna. Tapi dina prakna mah bisa jadi réa bangbaluhna. Nu hésé téh, lebah ngiker-ngiker naha karangan nu dijieun téh cocog keur barudak? Boh basana, boh eusina.
Cenah nyieun carita barudak mah leuwih hésé manan nyieun karangan nu diajangkeun keur nu geus sawawa. Dina basa Indonésia, komo dina basa Sunda mah, pangarang nu husus nulis carita barudak mah henteu réa.
Keur nu ngarang dina basa Sunda, nyieun caria barudak téh leuwih réa barébédanana. Tina eusining carita, tinggaleun ku urang deungeun mah. Geura wéh mun nganjang ka toko buku, réréana buku carita barudak téh tarjamahan tina karya di nagara batur.
Tilu patokan
Saréréa gé tangtu ngalaman mangsa keur budak, tur geus papada terang yén nu disebut barudak téh "siga kitu". Tapi lantaran alam pipikiran geus robah, tangtu baé milu mangaruhan kana karangan. Nya perlu ngawayahnakeun sangkan ulah "mawa karep sorangan".
Méméh prakna nulis téh, urang perelu heula nyieun watesan-watesanana. Upamana, carita nu rék ditulis téh keur umur sabaraha taun, kumaha pilihan kekecapanana, kumaha biasana paripolah barudak umur sakitu taun téh. Malah mun katibang perelu mah, urang bisa ngarekam atawa nyatet omonganana, keur babandingan. Paripolah jeung kabiasaan barudak, umumna robah ti mangsa ka mangsa, nuturkeun kaayaan jaman.
Mimindengna, bangbaluh nulis carita barudak téh pakaitna jeung psikologi. Sakapeung nu nulis carita barudak ngarasa gagal lantaran sabada dibaca deui karangan téh "beurat" teuing keur barudak mah. Paling copél aya tilu patokan nu kudu disanghareupan ku nu rék nulis carita barudak téh.
Kahiji, diksi atawa pilihan kecap. Bisa jadi keur carita dina basa Sunda mah keuwih hésé, lantaran urang kudu terang kumaha ari basa Sunda barudak ayeuna. Tangtuna gé lain hartina kudu tukuh kana kekecapan barudak ayeuna, tapi sahanteuna meunang babandingan.
Kadua, dialog. Wangkongan barudak ayeuna, geus béda jeung buku Kabandang ku Kuda Lumping, upamana, da éta buku mah ditulisna gé taun 1970-an. Dunya barudak mah pinuh kagumbiraan, atuh dialog nu "seger" jeung "spontan" téh perelu pisan.
Katilu milih jejer. Sakapeung sok aya nu bingung, siga kumaha jejer carita nu cocog keur barudak téh. Idé mah moal aya saatna, tapi nu hésé téh nangtukeun pilihan jejer nu cocog keur barudak.
Jejer carita bisa dimimitian tina konflik, salah sahiji trik keur ngahudangkeun kapanasaran. Upamana, aya carita nu dimimitian ku kalimah kieu:"Éta budak téh ngahuleng sorangan dina bangku, di jero kelas. Maké kénéh saragam. Ti kajauhan kadéngé sora adan Isa."
Tapi da bahan carita mah réa naker. Urang bisa ngimeutan barang nu dipaké ku barudak, nepi upamana nyieun judul "Misteri Bros Beureum". Bisa ngaréka tina dongéng nu geus nyampak, tina sasakala, carita ngeunaan sasatoan, atawa carita ngeunaan kajadian ahéng luareun dunya siga planét. Réa carita barudak nu teu asup akal, matak kerung, nepi ka nu maca nyebut "euleuh". Nu penting mah jejer nu dipilih ku urang téh nyambung keur barudak,boh caritana, boh logikana.*** (Dadan Sutisna)
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Angklung
Angklung nyaéta alat musik tradisional Sunda nu dijieun tina awi, diulinkeun ku cara dieundeukkeun (awak buku awina neunggar sarigsig) sahingga ngahasilkeun sora nu ngageter dina susunan nada 2, 3, nepi ka 4 dina unggal ukuranana, boh nu badag atawa nu leutik. Laras (nada) nu dipaké angklung tradisional Sunda biasana saléndro jeung pelog.
Daptar eusi
Sajarah[édit | sunting sumber]
Dina kasenian Sunda, nu migunakeun alat musik tina awi di antarana angklung jeung calung. Anapon awi nu sok dipaké nyieun ieu alat musik biasana tina awi wulung (awi nu kelirna hideung) jeung awi temen (kelir bodas). Sada nu kaluar tina angklung jeung calung asalna sarua, nyaéta tina solobong awi nu ngelentrung lamun ditabeuh (diadu).
Angklung geus dipikawanoh ku masarakat Sunda ti jaman karajaan Sunda, di antarana pikeun ngagedurkeun sumanget dina pangperangan. Fungsi angklung pikeun ngahudang sumanget ieu jadi sabab dicaramna ieu kasenian ku pamaréntah jajahan Hindia Walanda.
Kasenian angklung kiwari leuwih mekar deui, ku ayana unsur ibing luyu jeung kapentinganana, misalna dina upacara ngarak paré kana leuit (ngampih paré, nginebkeun) jeung dina mangsa mitembeyan melak paré (ngaseuk). Pon kitu deui dina mangsa panén jeung sérén taun, nu ilaharna aya acara arak-arakan nu kadang dibarengan ogé ku réngkong jeung dongdang.
Rupa-rupa angklung[édit | sunting sumber]
Angklung Kanékés[édit | sunting sumber]
Di wewengkon Kanékés, angklung utamana dipaké patali jeung upacara-upacara tatanén, lalin keur hiburan. Angklung dipaké nalika melak paré di huma jeung ngubaran paré (tilu bulan sanggeus dipelak). Sanggeus dipaké, angklung disimpen dina upacara musungkeun angklung.
Pikeun tujuan hiburan, angklung ilaharna dipidangkeun nalika caang bulan jeung teu hujan. Ieu hiburan téh digelar di buruan bari nembang, di antarana Lutung Kasarung, Yandu Bibi, Yandu Sala, Ceuk Arileu, Oray-orayan, Dengdang, Yari Gandang, Oyong-oyong Bangkong, Badan Kula, Kokoloyoran, Ayun-ayunan, Pileuleuyan, Gandrung Manggu, Rujak Gadung, Mulung Muncang, Giler, Ngaranggeong, Aceukna, Marengo, Salak Sadapur, Rangda Ngendong, Celementre, Keupat Reundang, Papacangan, jeung Culadi Dengdang.
Angklung Dogdog Lojor[édit | sunting sumber]
Kasenian dogdog lojor ayana di masarakat Kasepuhan Pancer Pangawinan atawa masarakat adat Banten Kidul nu sumebar di sabudeureun Gunung Halimun. Najan kasenian ieu ngaranna dogdog lojor, luyu jeung salasahiji alat musikna, ieu kasenian dilengkepan ogé ku angklung, sabab patali jeung upacara adat paré. Unggal geus panén, masarakat ngayakeun acara Sérén Taun di puseur kampung adat (imah kokolot) anu biasana pindah-pindah luyu jeung paréntah tina wangsit.
Tradisi ngamulyakeun paré di ieu masarakat masih terus lumangsung, kusabab masarakatna masih pengkuh kana adat baheula. Dumasar pitutur turun-tumurun, ieu masarakat adat ngaku salaku turunan para prajurit karaton Pajajaran barisan Pangawinan (prajurit nu marawa tumbak). Najan kitu, masarakat kasepuhan ieu geus lila ngagem Islam sarta narima kana modérenisasi. Luyu jeung kamekaran ieu, dogdog lojor ogé kadang sok midang dina acara nyunatan, ngawinkeun, sarta karaméan lianna.
Kasenian dogdog lojor dimaénkeun ku genep urang nu nyepeng alat musikna séwang-séwangan, nyaéta dua dogdog lojor jeung opat angklung gedé, nu masing-masing boga ngaran: gonggong, panémbal, kingking, jeung inclok (noron ti nu pangbadagna).
Lagu-lagu dogdog lojor di antarana Balé Agung, Samping Hideung, Oléng-oléng Papangantén, Si Tunggul Kawung, Adulilang, jeung Adu-aduan.
Upami di Sukabumi kasohorna Dogdog loyor pangrojong dina acara panen.
Angklung Gubrag[édit | sunting sumber]
Angklung gubrag ayana di kampung Cipining, kecamatan Cigudeg, Bogor. Ieu angklung umurna geus kolot, dipaké dina upacara melak, ngunjal, jeung ngadiukkeun paré ka leuit. Dumasar carita turun-tumurun, ieu angklung téh mimiti aya dina hiji mangsa paceklik.
Badéng[édit | sunting sumber]
Badéng téh mangrupakeun kasenian nu asalna ti Sanding, Malangbong, Garut. Bentuk kasenian angklung ieu dipaké pikeun kapentingan da'wah Islam, kira abad ka-16 atawa 17. Harita, Arpaén jeung Nursaen (dua warga Sanding), diajar Islam ka Demak. Samulangna ti Demak, aranjeunna nyumebarkeun ajaran Islam ka masarakat Sanding hususna migunakeun kasenian badéng.
Angklung nu dipaké dina pintonan badéng aya salapan: angklung roél dua, angklung kecer hiji, angklung indung jeung bapa opat, jeung dua angklung anak anu dibarengan ku dogdog dua, terebang atawa gembyung dua, jeung kecrék hiji. Rumpaka tembangna maké basa Sunda nu euyeub ku istilah basa Arab, nu kadieunakeun ogé ditambah ku basa Indonésia. Eusi rumpakana taya lian ti ajén -inajén Islam jeung pitutur. Pidangan ieu kasenian kadang ogé dibarengan ku debus nu mintonkeun élmu-élmu kawedukan.
Tembang-tembang badéng anu kawentar, di antarana Lailaha illalloh, Ya’ti, Kasréng, Yautika, Lilimbungan, jeung Solaloh.
Buncis[édit | sunting sumber]
Buncis téh seni pintonan nu watekna hiburan, nu utamana kawentar di wewengkon Baros (Arjasari, Bandung).
Sumber rujukan[édit | sunting sumber]
- Ganjar Kurnia. 2003. Deskripsi kesenian Jawa Barat. Dinas Kebudayaan & Pariwisata Jawa Barat, Bandung.
Tumbu kaluar[édit | sunting sumber]
- Keluarga Paduan Angklung Institut Teknologi Bandung
- (id) AWI (Angklung Web Institute) di Bandung, Indonesia


text:
NOVEL SUNDA
NOVEL SUNDA
Novel mangrupa salasahiji genre sastra Sunda, datangna tina sastra bangsa deungeun, lain asli pituin sastra Sunda. Novel nya éta carita rékaan nu rélatif panjang dina wangun prosa sarta miboga alur, carita, jeung karakter anu kompéks. Ku alatan panjang, novel biasana mah sok mangrupa buku.
Novel Sunda nu mimiti medal nya éta Baruang Kanu Ngarora nu ditulis ku D.K. adiwinata dina taun 1914, dipedalkeun ku Balai Pustaka. Novel Sunda lain pangaruh tina sastra Indonesia, sabab novel dina basa Indonesia mah kakara aya dina taun 1920 (Azab dan sengsara, Merani siregar).
Unsur-unsur nu aya dina novél sarua baé jeung dina genre saastra lianna kayaning téma, alur, latar, penokohan, sudut pandang, jeung amanat. Carita dina novél biasana mah sok dipasing-pasing dina bab atawa bagian.dumasar kan caritana, novel bisa dipasing-pasing jadi:
- Novel silih asih : nu nyaritakeun cinta asmara palaku utama
- Novel kulawarga : nyaritakeun masalah kulawarga palaku utama
- Novel sosial : nyaritakeun atawa nyoko kana masalah sosial masarakat
- Novel misteri : nyaritakeun hal-hal nu ngandung rusiah
- Novel sajarah : nyaritakeun kajadian sajarah
- Novel jiwa/psikologi :nyaritakeun kayaan kajiwaan
Sababraha pangarang novel Sunda:
- D.K. adiwinata : Baruang kanu Ngarora
- Joehana : Carios Agan Permas
- R.Memed Sastrahadiprawira : Pangéran Kornel
- Ahmad Bakri : Payung Butut
- Yosef Iskandar : Perang bubat
Unsur carita:
1. Téma: inti pikiran/puseur implengan tina carita.
2. Alur: leunjeuran carita/lumangsungna carita.alur kabagi kan tilu nya éta:
– Ngaguluyur: nyaritakeun ti awal nepi ka lekasan
– Bobok tengah: langsung kana masalah atawa ka tengah-tengah carita
– Ti tukang: nyaritakeun ti tungtung
3. Palaku
– Palaku utama
– Palaku pembantu
– Palaku tambahan
4. Lattar/setting
5.Sudut pandang
– Ngagunakeun “kuring”
– Ngagunakeun ngaran tokoh/jalma
6. Amanat: hal nu rék ditepikeun ku pengarang tina eusi carita.
1 Komentar »
-
When some one searches for his required thing, so he/she needs to be available that
in detail, thus that thing is maintained over here.
Komentar oleh contagiarás | 21 September 2014 |
Berikan Balasan
-
Arsip
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
- Agustus 2012 (1)
-
Kategori
-
RSSEntries RSS
Comments RSS


text:
Leukemia
Leukemia mangrupakeun kangker getih atawa sungsum tulang nu dicirikeun ku teu normalna proliferasi/produksi sél getih bodas (leukosit).
Daptar eusi
Pamuka[édit | sunting sumber]
Kecap leukemia nujul ka golongan kangker nu tumiba ka sél gerih bodas. Dina abad ka-19, leukemia téh dianggap hiji kasakit homogén nu bisa nepi ka maotna, nu cirina mangrupa getih nu katémbong warnana bodas (leuko-). Leukemia munggaran katalungtik ku ahli patologi Jérman Rudolf Virchow taun 1847, sedengkeun munggaran kadadarkeun mah ti taun 1845 kénéh ku John Hughes Bennett, ahli patologi Inggris.
Leukemia tumuwuh dina sungsum tulang. Sungsum tulang ngahasilkeun tilu tipe utama sél getih:
- Sél getih beureum nu ngandung hémoglobin nu pancénna pikeun ngakut oksigén ka sakuliah awak.
- Sél getih bodas nu pancénna merangan inféksi.
- Platélét nu pancénna mantuan ngabekukeun getih.
Leukemia dicirikeun ku loba teuing produksi sél getih bodas abnormal, sahingga sungsum tulang pinuh nepi ka "bahé" kana getih periferal. Infiltrasi sungsum tulang ngabalukarkeun turunna produksi jeung fungsi sél-sél getih anu normal. Leukemia, gumantung tipena, bisa sumebar ka kelenjar limfe, limpa, ati, sistim saraf puseur jeung organ atawa jaringan séjén nepi ka barareuh.
Gejala[édit | sunting sumber]
Ruksakna sungsum tulang ngabalukarkeun kakurangan platélét getih, nu penting dina prosés koagulasi. Hartina, jalma nu ngarandapan leukemia bisa terus-terusan ngaluarkeun getih nalika tatu (boh di jero atawa di luar awak). Sél-sél getih bodas, nu penting dina merangan patogén, produksina teu normal sahingga pasén gampang pisan kainféksi. Lian ti éta, kakurangan sél getih beureum ngabalukarkeun anémia, sahingga engapan jadi pondok jeung lungsé. Nyeri tulang atawa sandi ogé bisa karandapan alatan kangkerna bisa sumebar ka daérah-daérah éta. Nyeri sirah jeung utah mangrupakeun totondén yén kangkerna geus nepi ka sistim saraf puseur.
Kajadian kelenjar limfe nu ngabadagan atawa splenomegaly (bareuh limpa) bisa ogé lumangsung dina sababaraha tipe. Sakabéh gejala di luhur sabenerna bisa waé mangrupakeun totondén kasakit séjén, ku kituna, diagnosis nu bener perlu dipilampah: uji getih jeung biopsi sungsum tulang.
Gejala séjén nu patali:
- muriang jeung gejala kawas flu lianna;
- laleuleus jeung lungsé;
- leungit napsu dahar jeung/atawa beurat awak;
- gusi bareuh jeung getihan;
- késangan, utamana tengah peuting;
- nyeri tulang atawa sandi;
- gejala neurologis (nyeri sirah, paralisis, seizure) nu leukimiana geus akut;
- siki kanjut (téstis) bareuh.
- gejala kulit
Opat tipe utama[édit | sunting sumber]
Leukemia téh istilah nu ambahanana lega nu ngawengku hiji golongan panyakit.
Akut vs. kronis[édit | sunting sumber]
Leukemia sacara klinis jeung patologis kabagi kana bentuk akut jeung kronis.
- Leukemia akut dicirikeun ku gancangna sél getih tumuwuh padahal can asak/sawawa, sahingga sungsum tulang teu bisa ngahasilkeun sél getih nu séhat. Leukemia akut ilaharna tumiba ka barudak jeung jalma sawawa ngora (urutan luhur kasakit nu ngabalukarkeun maot barudak di AS). Leukemia akut ieu kudu geuwat ditatambakeun, sabab sél-sél abnormalna tumuwuh gancang pisan. Mun henteu, pasénna bisa maot dina itungan bulan atawa minggu.
- Leukemia kronis dicirikeun ku kaleuleuwihina sél getih nu, najan rélatif asak/sawawa, abnormal. Mekarna panyakit ieu biasana merlukeun sababaraha bulan/taun. Laju produksi sél-sél abnormal leuwih cepet batan sél normal, sahingga dina getih lila-lila mah beuki didominasi ku nu abnormal. Kajadian leukemia kronis biasana tumiba ka nu leuwih kolot, najan sacara téoritis mah bisa tumiba ka saha baé. Béda ti leukemia akut nu kudu geuwat ditatambakeun, nu tipe kronis mah ilaharna bisa dimonitor heula pikeun nangtukeun jenis terapi nu cocog jeung éféktif.
Limfoid vs. myéloid[édit | sunting sumber]
Kasakit leukemia bisa ogé dibédakeun dumasar tipe sél abnormal nu panglobana aya dina getih.
- Mun leukemia nyerang sél limfoid, mangka disebut leukemia limfositik.
- Mun sél myéloid nu katarajang, kasakitna disebut leukemia myéloid.
Prévalénsi opat tipe utama[édit | sunting sumber]
Mun digabungkeun, dua klasifikasi ieu ngahasilkeun opat kategori utama:
- Leukemia limfositik akut (acute lymphocytic leukemia, ALL), mangrupakeun tipe leukemia paling umum tumiba ka barudak. Kasakti ieu ogé nyerang jalma sawawa, komo mun umurna 65 taun ka luhur.
- Leukemia Acute myelogenous leukemia (AML), leuwih ilahar narajang jalma sawawa batan barudak. Leukemia tipe ieu baheula mah disebut leukemia nonlimfositik akut (acute nonlymphocytic leukemia).
- Leukemia limfositik kronis (chronic lymphocytic leukemia, CLL), lolobana narajang jalma nu umurna 55 taun ka luhur. Bisa ogé narajang nu ngora, tapi ka barudak mah henteu.
- Chronic myelogenous leukemia (CML), utamana narajang jalma sawawa, najan kadang ogé nyerang barudak.
Bentuk paling remen nu narajang jalma sawawa nyaéta AML jeung CLL, sedengkeun nu ka barudak mah ALL.
Kasang tukang[édit | sunting sumber]
Kasang tukang nu jadi sabab ieu kasakit can kénéh kanyahoan, nu pasti mah mémang aya pangaruh faktor genetik jeung lingkungan. Leukemia mangrupakeun balukar tina mutasi somatik DNA nu ngaruksak régulasi paéh jeung divisi/beulahna sél. Mutasi ieu lumangsung spontan atawa balukar radiasi atawa karsinogén nu mangaruhan faktor genetik.
Virus ogé dipatalikeun jeung sababaraha bentuk leukemia. Misalna inféksi HIV (nu ngabalukarkeun AIDS) atawa virus T-limfotropik manusa (human T-lymphotropic virus, HTLV-1 jeung -2 nu ngabalukarkeun leukemia sél T sawawa/limfoma).
Prognosis jeung tatamba[édit | sunting sumber]
Prognosis jeung natambakeun leukemia dibédakeun gumantung tipe sarta ciri individual. Pikeun conto, kusabab CLL can bisa diubaran ku kémoterapi baku, pasénna teu kudu (waka) diubaran naon-naon salila mangtaun-taun mun sipatna asimtomatik. Sabalikna, aya pasén AML nu bisa nepi ka hanteuna dina itungan jam atawa poé mun teu geuwat ditatambakeun ku jalan kombinasi kémoterapi jeung/atawa cangkok sél stém alogenik.
Panalungtikan kiwari diarahkeun kana nyusud mékanisme molekular leukemia.
Sumber rujukan[édit | sunting sumber]
- Leukemia, Wikipédia édisi basa Inggris per 17 Nopémber 2005


text:
Bom
Bom nyaéta sarupaning parabot atawa barang nu bisa bitu dumasar kana réaksi kimia éksotérm bahan peledak ngarah ngaleupaskeun énérgi dadakan anu watekna ngaruksak. Ieu kecap diturunkeun tina basa Yunani BόuBoς (bombos), hiji istilah onomatopoétik nu hartina sawanda jeung kecap "boom" dina basa Inggris, atawa "jelegur" dina basa Sunda. Dina pakarang nuklir, nu dipaké dasar nyaéta réaksi inti anu ngahasilkeun énérgi anu jauh leuwih gedé batan bahan peledak biasa.
Istilah "bom" ilaharna henteu dilarapkeun pikeun bahan peledak nu dipaké ku masarakat sipil (misalna dina widang pertambangan atawa konstruksi), tapi lolobana dipaké dina kontéks kagiatan militér. Ieu istilah biasana dipaké pikeun bom udara anu diragragkeun tina kapal.
Tipeu[édit | sunting sumber]
- Para ahli biasana ngabédakeun antara bom sipil jeung bom militér. Bom militér biasana dijieun sacara masal dina bentuk pakarang anu sacara baku husus dirancang boh kandungan atawa bentukna, anapon bom sipil bisa dijieun maké cara, bentuk, atawa bahan anu henteu baku. Ku kituna, bom sipil ilahar disebut improvised explosive devices (IEDs). IEDs dibagi kana tilu kategori dasar dumasar ukuran jeung cara mawana: (1) bom jingjing, (2) bom rompi, jeung (3) bom mobil.
- Bom atom nu dumasar kana fisi nuklir (bejadna atom gedé jadi nu leuwih leutik) ngahasilkeun énérgi anu gedé pisan. Dina bom hidrogén, fisi nuklir dipaké pikeun fusi nuklir anu ngahasilkeun énérgi jauh leuwih gedé batan fisi.
- Istilah bom kotor (dirty bomb) nujul ka parabot husus anu bisa bitu tapi énérgina teu gedé, tapi cukup kuat pikeun mencarkeun bahan-bahan nu bahya ka sakurilingna. Bahan bahya nu ilahar dipaké nyaéta sarupaning bahan kimia, nu tujuanana pikeun ngosongkeun daérah anu kakontaminasi.
Kakuatan bom diukur dina mégaton TNT (Mt). Bom pangkuatna nu kungsi dipaké dina perang nyaéta dua bom atom nu diragragkeun ku AS pikeun narajang Hirosima jeung Nagasaki, anapon nu kungsi diuji nyaéta Tsar Bomba. Nepi ka danget ieu, bom non-nuklir pangkuatna nyaéta MOAB jieunan Angkatan Udara Amérika Serikat jeung ATBIP jieunan Rusia[1].
Rujukan[édit | sunting sumber]
- ↑ Solovyov, Dmitry (2007-09-12). "Russia tests superstrength bomb, military says". Reuters. Diakses pada 2 Juni 2008.
Tumbu kaluar[édit | sunting sumber]
- FAS.org Bombs for Beginners
- MakeItLouder.com Cara gawé jeung cara ngukur kakuatan bom


text:
Kunrei-shiki
Kunrei-shiki (訓令式? sistim susunan-kabinet) nyaeta sistim romanisasi, contona sistim keur transkripsi Basa Jepang kana alpabet Romawi. Ngaran nu diumumkeun Kunreisiki make Kunrei-shiki sorangan.
Kunrei-shiki kadangkala disebut sistim Monbushō dina Basa Inggris, sabab diajarkeun di kurikulum sakola dasar dumasar kasaluyuan ti Monbushō (Kementerian Pendidikan Jepang). Kunrei-shiki ngarujuk kana ISO 3602, nu geus disatujuan ku ISO.
Kunrei-shiki dumasar kana susunan pangheubeulna nyaeta sistim Nihon-shiki (Nipponsiki), dimodifikasi keur Basa Jepang standar. Contona, kecap かなづかい, diromanisasi jadi kanadukai dina Nihon-shiki, diucapkeun kanazukai dina Basa Jepang modern tur dieja dina Kunrei-shiki.
Status hukum[édit | sunting sumber]
Sistim ieu asalna diembarkeun salaku Japanese Cabinet Order No.3 dina 21 September, 1937. Tapi sanggeus digulingkeun ku SCAP salila Pagawean di Jepang, pamarentah Jepang nyabut jeung ngaganti ku Japanese Cabinet Order No.1 dina 29 December, 1954. Parentah ieu keur make kunrei-shiki dina "tulisan Jepang nu ilahar," nu nyarankeun yen romanisasi Hepburn sederhana kudu dipake dina hubungan internasional sarta perlu keur nuturkeun nu geus aya samemehna. (Japanese text)
Kunrei-shiki geus dibakukeun, sarua jeung Nihon-shiki, dina ISO 3602:1989. Dokumentasi--Romanisasi Basa Jepang (skrip kana) ku ISO. Ieu oge direkomendasikeun ku American National Standards Institute (ANSI) sanggeus ngasupkeun kana standar, ANSI Z39.11-1972 American National Standard System keur Romanisasi Basa Jepang (Modifikasi Hepburn), dina taun 1994.
Pamakean[édit | sunting sumber]
Salain ti keur kaperluan resmi, Kunrei-shiki teu ilahar ditarima di jero atawa luar Jepang. Pamarentah ilaharna make Hepburn keur romanisasi ngaran Jepang jeung watesan di konteks Basa Inggris, saperti sababaraha basa husus dina paspor jeung rambu jalan. Loba nagara, kaasup nagara di Anglosphere, neruskeun make Hepburn.
Sabab Kunrei-shiki dumasar kana fonologi Basa Jepang, pamake Basa Inggris kadang kala hese narima, utamana keur sababaraha kombinasi kana anyar saperti ティーム(チーム) team. Dina Hepburn, ieu dibedakeun ku beda sora jeung digambarkeun tīmu jeung chīmu, nu nembongkeun cara ngeja Basa Inggris nu leuwih jelas. Keur pamake Basa Jepang, sora ティ "t'i" jeung チ "ti" boga fonem nu sarua; duanana digambarkeun dina Kunrei-shiki t'îmu jeung tîmu. Apostrophe nandakeun "teu stabil, tapi dianggap sarua sora". Logika siga kieu matak ngabingungkeun nu teu ngarti sacara jentre kana phonology basa Jepang. Saterusna, Kunrei-shiki nujul kana matak bingung mun dipake keur ngaran tempat, upama Shinjuku (dina Hepburn) jadi Sinzyuku; dumasar kana alesan ieu, Kunrei-shiki teu pernah dipake sacara resmi keur ngaran jalan atawa stasion kareta.
Kiwari, pamaké utama Kunrei-shiki nyaéta urang Jepang (hususna di Jepang) sarta ahli basa anu diajar urang Jepang. Kauntungan utama Kunrei-shiki nyaéta yén leuwih alus bisa ngécéskeun tatabahasa Jepang, sawaktu Hepburn nyieun sawatara konjugasi nu katempona henteu teratur (tempo tabel beulah katuhu). Masalah Hepburn anu pang serius di konteks ieu téh yén dina ngarobah kecap gawé, anu henteu ngagambarkeun tina morfologi akar basa.
Kunrei-shiki spellings of kana[édit | sunting sumber]
Catetan:
- Karakter warna beureum geus teu dipake dina basana sorangan.
- Nalika he (へ) dipake salaku partikel ditulisna jadi e lain he (saperti dina Nipponsiki).
- Nalika ha (は) dipake salaku partikel ditulisna wa lain ha.
- Nalika wo (を) dipake salaku partikel ditulisna o lain wo.
- Hurup hirup nu ditembongekun ku circumflex, contona keur o panjang ditulis ô.
- Suku kata n (ん) ditulis n samemeh konsonan tapi salaku n' samemeh hurup hirup jeung y.
- Konsonan rengkep ditandaan ku dua konsonan dituturkeun ku sokuon, っ.
- Hurup mimiti dina kalimah, sarta keur sakabeh kecap barang ngagunakeun hurup gede.
- ISO 3602 mibanda wangunan nu heuras, tempo Nihon-shiki.


text:
Modulasi pita sisi tunggal
Modulasi amplitudo biasa jeung modulasi DSB ngahambur-hambur bandwidth lantaran duanana kudu mancarkeun bandwidth anu sarua jeung dua kali bandwidth sinyal informasi. Hal ieu bisa ditempo dina gambar di handap ieu:
Lantaran pita sisi luhur jeung pita sisi handap ngandung informasi nu sarua lengkepna, sabenerna urang cukup mancarkeun hiji pita sisi hungkul. Modulasi nu mancarkeun hiji pita sisi ieu disebut modulasi pita sisi tunggal atawa single-sideband (SSB).
Kaunggulan modulasi SSB nyaéta bandwidth nu leuwih hémat. Ngan, kakurangan utamana nyaéta biaya jeung kompléksitas dina prak-prakanana.
Daptar eusi
Ngabangkitkeun sinyal SSB[édit | sunting sumber]
Padika diskriminasi frékuénsi[édit | sunting sumber]
Cara langsung pikeun ngabangkitkeun sinyal SSB nyaéta ku cara ngabangkitkeun sinyal DSB ti heula, saterusna nindes salasahiji diantara pita sisi nu aya ku cara nyaring maké [[Filter (pamrosésan sinyal) |filter]]. Cara ieu katelah padika diskriminasi frékuénsi sarta prosésna digambarkeun di handap ieu.
Dina prak-prakanana padika ieu henteu gampang lantaran [[Filter (pamrosésan sinyal) |filter]]na kudu mibanda karakteristik cutoff anu lungkawing (pasagi).
Padika géséran fase[édit | sunting sumber]
Padika lianna pikeun ngabangkitkeun sinyal SSB katelah padika gésér fase saperti digambarkeun di handap ieu.
Kotak nu ditandaan nyaéta panggésér fase sajauh anu nunda fase tiap komponén frékuénsi sajauh . Hiji panggésér fase idéal pamohalan ngawujud sacara persis. Ngan urang bisa ngadeukeutan ngahasilkeunana dina wilayah frékuénsi tinangtu.
Lamun mangrupakeun kaluaran tina panggésér fase akibat asupan m(t) mangka sinyal SSB xSSB(t) bisa dinyatakeun ku:
xSSB(t) = .
Lamun nu dipaké téh tanda - (minus) mangka dihasilkeun sinyal SSB pita sisi luhur, sarta lamun dipaké tanda + mangka dihasilkeun sinyal SSB pita sisi handap.
Demodulasi sinyal SSB[édit | sunting sumber]
Demodulasi sinyal SSB bisa kalayan gampang dihontal ku cara maké detéktor kohéren saperti anu dipaké dina modulasi DSB, nyaéta ku cara ngalikeun xSSB(t) jeung sinyal pamawa lokal sarta ngaliwatkeun hasilna kana LPF. Cara ieu digambarkeun di handap.
Tempo ogé[édit | sunting sumber]
Rujukan[édit | sunting sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Sunda
Sunda mangrupa idéntitas pikeun hiji séké sélér nu nyicingan utamana bagian kulon pulo Jawa (katelah Tatar Sunda atawa Pasundan, ngawengku propinsi Jawa Kulon, Banten, jeung bagian kulon Jawa Tengah), nyaéta urang Sunda, nu migunakeun basa Sunda salaku basa indungna katut kabudayaanana. Sunda asalna tina kécap Su nu hartina sagala nu ngawengku unsur kaalusan. Urang Sunda miboga kayakinan yén ngabogaan etos atawa karakter Kasundaan, salaku jalan ka kautamaan hirup. Karakter Sunda nu dimaksud nya éta cageur (sehat), bageur (baik), bener (benar), singer (mawas diri), jeung pinter (cerdas). Karakter ieu geus dituluykeun ku masarakat nu cicing di Jawa barat ti jaman Kerajaan Salakanagara.
Aya sababaraha definisi sunda nurutkeun para ahli, diantarana nya éta:
- Sund hartina moncorong (A Sanskrit-English Dictionary karangan Monier Williams)
- Kécap Sunda dina An Index to the names in the Mahabharata karangan S. Sorensen disebutkeun yén:Ngaran Dewa Wisnu, Ngaran Daitya (Buta) anak Nisunda (Nikhumba) jeung dulurna Upasunda. Ieu dua dulur téh silihpaéhan lantaran marebutkeun Widatina geulis nu ngaranna Tilottama.
- Dina Kamus Jav-Ned. Handwoordenbook karangan J.E.C. Gericke jeung T. Roorda disebutkeun yén Sunda téh hartina numpuk, nyusun, ngarangkep, kécap atawa sora dirajek. Upama dijieun candrasangkala hartina dua, asalna tina basa Jawa unda anu hartina :Ngunda (jangkrik anu rek diadukeun), Ngapungkeun (langlayangan). Dina basa Jawa tunda hartina tumpukan, susun.
- Sunda hartina éndah, dina carita Mundinglaya Dikusumah aya garwa Prabu Siliwangi anu jenenganana Nyai Mantri Manik ManuSunda, sakapeung disebut Kentring Manik ManuSunda, anu hartina Nyai Mantri Permata Ciciptan anu Endah.
- Numutkeun kana basa Sansakerta anu mangrupa induk basa-basa Austronesia, harti sunda téh aya genep, nya éta :Bercahaya, terang benderang, Anu ngarawat alam/dunya, Satria anu ngabogaan tanaga gedé, Satria anu trampil, Bodas beresih, Ngaran gunung di beulah kalér kota Bandung.
- Numutkeun basa Kawi (Kawi-Javaans Woordenbook karangan C. F. Winter Sr.) aya opat harti Sunda, nya éta :“Cai” hartina daérah anu loba cai, “Tumpukan” hartina subur, “Pangkat” hartina ngabogaan kualitas, “Waspada” hartina ati-ati
- Numutkeun basa Jawa aya lima harti Sunda, nya éta :“Tersusun” hartina tartib, “Nyatu/Bersatu” hartina hirup rukun, “Angka dua (candra sangkala)” hartina saimbang, “Naék” hartina kualitas hirupna terus naék, “Terbang melambung” hartina beuki naék kualitasna.
- Numutkeun pamanggih G.P Rouffaér kecap sunda asalna tina basa hindu, nya éta :Sund hartina moncorong, Ngaran dewa wisnu, Ngaran daitya (buta), Ngaran hiji monyet, Cuddha hartina bodas, Sa-udha, Sa-tunda hartina panundaan/gudang, Sugema.
- Numutkeun basa Sundana, kecap Sunda ngabogaan harti :“Lumbung” hartina subur makmur, “Sonda” hartina alus, “Sonda” hartina unggul, “Sonda” hartina senang, bungah, “Sonda” hartina sarua jeung kahayang haté, “Sondara” hartina lalaki anu kasép, “Sondari” hartina awéwé anu geulis, Pinuh ku rasa kanyaah, Éndah.
- Bahasa Kawi[1]
- SUNDA hartina cai
- SUNDA hartina jumplukan
- SUNDA hartina pangkat
- SUNDA hartina ati-ati
- Bahasa Jawa [2]
- SUNDA hartina ngéntép seureuh
- SUNDA hartina ngahiji
- SUNDA hartina angka dua (2) dina itungan candrasangkala atawa suryasangkala
- SUNDA asalna tina kecap unda, artina naék
- SUNDA hartina ngapung
Daptar eusi
Pamuka[édit | sunting sumber]
Kecap Sunda bisa nujul ka rupa-rupa harti nu sacara umum patali jeung wewengkon bagian kulon kapuloan Indonésia. Titinggal sajarah pangheubeulna nu nyebut-nyebut kecap Sunda nyaéta prasasti Kebonkopi 2 nu dijieun taun 536 M (atawa 458 Saka) dina basa Malayu nu nujul ka karajaan Sunda (aya ogé nu boga pamanggih yén prasasti ieu dijieun taun 932 M, atawa 854 Saka).
Widang géografi/géologi[édit | sunting sumber]
Istilah-istilah dina widang géografi/géologi nu ngagunakeun kecap "sunda" diwanohkeun ku pangumbara Kulon ti Éropa, di antarana
Étimologi[édit | sunting sumber]
Kecap ieu sigana asalna tina basa Sangsakerta nu hartina 'cahya' atawa 'cai'.
Tempo ogé[édit | sunting sumber]
- Sajarah Sunda
- Kidung Sunda, hiji naskah nu nyaritakeun kajadian perang Bubat
- Kala Sunda, kalénder Sunda
- Aksara Sunda, aksara Sunda buhun nu kapanggih dina naskah-naskah buhun titinggal mangsa karajaan Sunda
- Arsitéktur#Wangunan_Sunda, bentuk-bentuk tradisional wangunan Sunda
- Paguyuban Pasundan
Sumber rujukan[édit | sunting sumber]
- Sajarah Sunda, tulisan Édi S. Ékajati dina Majalah Manglé
Tumbu kaluar[édit | sunting sumber]
- KUSnét (Komunitas Urang Sunda di Internet)
- SundaNet.Com: portal komunitas Sunda
- salemku.co.cc: portal komunitas Sunda Salem
- ruparupikasundaan.blogspot.com: portal Kasundaan


text:
Brokoli
Brokoli nyaéta sayuran kembang kawas kembang engkol, warnana héjo kolot rada kabodas-bodasan (biasana dipaké pikeun pasakan Éropa sarta Cina).[1] Brokoli mangrupa sayuran suku kubis-kubisan anu asalna ti sagara tengah sarta asup ka Indonésia kira-kira taun 70-an.[1] Sayuran héjo anu hiji ieu téh sayuran anu saeutik kalorina sarta bisa disebutkeun minangka kadaharan anu super.[1] Bisa disebut super alatan sajaba kasohor oge minangka bahan pangan, sayuran ieu ogé beunghar baris sagala rupa kandungan gizi anu pohara alus, sarta ogé mangrupa sayuran kalayan jajaran pangluhurna minangka ubar tradisional antikanker.[2]
Kandungan Gizi Brokoli[édit | sunting sumber]
- Brokoli ngandung energi, karbohidrat, vitamin, sarta mineral anu kapaké pikeun awak.[2]
- Brokoli mangrupa sayuran kalayan kalori anu saeutik, saeutik lemak, sarta leupas kandungan lemak jenuh, gedé kaliumna sarta saeutik ngandung sodium, henteu ngandung kolesterol
- Sayuran anu pangalusna tumuwuh di wewengkon cuaca tiis sarta taneuh anu beueus ieu mangrupa asal serat anu pohara alus.
- Kandungan serat dina brokoli komo leuwih loba batan serat anu aya dina roti gandum. Serat ieu pohara alus pikeun sistem pencernaan.
- Sajaba ti éta, brokoli ogé ngandung folat. Kawas anu urang nyaho, folat mangrupa salah sahiji vitamin anu pohara alus salah sahijina alus pikeun ibu hamil sarta janin.
- Kandungan Vitamin C di jero brokoli pohara gedé komo Vitamin C anu aya dina brokoli leuwih luhur ti kandungan vitamin C dina hiji jeruk. Vitamin C anu luhur baris ngalancarkeun awak dina nyerep zat beusi.
- Kandungan kalsiumnya ampir saimbag kalayan kalsium dina sagelas usu (71.8 mg kalsium brokoli sarua kalayan 120 ml kalsium susu).
- Vitamin K anu kaeusi dina brokoli ogé penting pikeun nguatkeun tulang sarta mantuan ngabekukeun getih. Brokoli ogé ngandung karoten, lutein.


text:
Nagoya, Aichi
Nagoya (名古屋市 nagoya-shi?) kota kaopat panggedena (kota metropolitan katilu panggedena) jeung kota sejahtera nomer tilu di Jepang. Ayana di basisir Pasipik Wewengkon Chūbu di tengah Pulo Honshū, tur ibukota Préféktur Aichi.
Daptar eusi
Sajarah[édit | sunting sumber]
Nagoya ngadeg dina 1 Oktober, 1889, sarta diresmikeun dina tanggal 1 Séptémber, 1956 ku pamarentahan ordinansi. Sacar sajarah, ngaran ieu kota 那古野 atawa 名護屋 (dibacana Nagoya), jeung ayana antara Kyoto jeung Tokyo, sarta sacara sajarah oge dipikanyaho salaku "ibukota tengah" (中京 Chūkyō?).
Wisata[édit | sunting sumber]
Tempat wisata nu kawentar di Nagoya nyaeta Kastil Nagoya (名古屋城 Nagoya-jō?) jeung Kuil Atsuta (熱田神宮 Atsuta Jingū?).
Kastil Nagoya Nagoya jō diwangun dina taun 1612. Sanajan ngalaman kaduruk salila Perang Dunya Kadua, kastil diomean dina taun 1959, tur aya sababaraha tambahan anyar saperti tangga naek. Nagoya-jō kawentar ku dua nu luar biasa nyaeta Golden Orca (金の鯱 Kin no Shachihoko?) dina hateupna. Ieu oge ilahar dipake keur lambang Nagoya.
Atsuta jingū ngarupakeun kuil keramat kadua di Jepang, ngabadikeun pedang keramat Kusanagi (草薙神剣 Kusanagi no mitsurugi?) salah sahiji tina tilu tanda kaisar Jepang. Kurang leuwih aya 70 festival dina sataun jeung loba nu ngadatangan unggal taunna. Kuil ieu ngabogaan 4000 paninggalan sajarah nu ngagambarkeun salila 2000 taun sajarahna.
Atraksi model nyaeta Munara TV Nagoya jeung Munara JR Central di Stasion Nagoya.
Kota husus[édit | sunting sumber]
Nagoya ngabagoaan 16 wards (ku 区?):
Demografi[édit | sunting sumber]
Dina taun 2003, jumlah pendudukna kira-kira 2,190,549 jeung karapetanna 6,710.21 uran per km². Total legana is 326.45 km². Salaku daerah metropolitan ngalegaan kaasup ka préféktur Mie jeung Gifu, nu total jumlah pendudukna kira-kira 9 juta, sahandapeun Osaka jeung Tokyo.
Transportasi[édit | sunting sumber]
Nagoya dilayanan ku Bandara International Centrair Chubu (NGO) di kota Tokoname jeung Bandara Nagoya (Bandara Komaki) (NKM) di kota Komaki jeung Kasugai. Dina 17 Pébruari 2005, sakabeh penerbangan komersial ti Bandara Nagoya (iwal ti nu dioperasikeun ku J-Air) dipindahkeun ka Centrair. Bandara Nagoya ayeuna dipake keur fasilitas general aviation jeung airbase.
Stasion Nagoya, dumasar kana legana kaasup stasion kareta panglegana, didinya aya Tōkaidō Shinkansen, Jalur Utama Tōkaidō, jeung Jalur Utama Chūō, salian ti nu sejenna. Nagoya Railroad jeung Kinki Nippon Electric Railway mere layanan regional di Tokai jeung Wewengkon Kansai. Nagoya oge ngabogaan kareta bawah taneuh.
Ekonomi[édit | sunting sumber]
Sejenna[édit | sunting sumber]
Nagoya oge ngaran kota di Pulo Batam, Propinsi Kapuloan Riau, Indonesia
Tumbu kaluar[édit | sunting sumber]
Tingali ogé Nagoya, Aichi di Wikivoyage
- (Basa Jepang) Official website
- (Basa Inggris) Official website


text:
Aditif kadaharan
Aditif kadaharan nya éta bahan kimia tambahan nu biasa digunakeun dina industri kadaharan.[1]Aditif kadaharan atawa zat aditif kadaharan biasana dicampurkeun atawa ditambahkeun dina waktu pengolahan pikeun ningkatkeun mutu kadaharan.[2]. Panalungtikan ti sawatara ahli ngabuktikeun yén zat aditif bisa ngabahayakeun kaséhatan.[1]
Papasingan[édit | sunting sumber]
- Sacara umum
- Sacara umum, aditif kadaharan bisa dipasing jadi dua, nya éta:
- Aditif dihaja
- Aditif dihaja nya éta zat aditif nu ditambahkeun atawa dicampurkeun kalayan dihaja sarta ngabogaan maksud jeung tujuan nu tangtu saperti pikeun ngaronjatkeun nilai gizi kadaharan, cita rasa, ngatur rasa asam atawa basa, jeung ngawangun rupa/wujud kadaharan.
- Aditif Henteu Dihaja
- Aditif Henteu Dihaja nya éta aditif dina kadaran nu jumlahna ngan saeutik. Dihasilkeun tina prosés pengolahan.
- Ditilik tina sumberna
- Ditilik tina sumberna, aditif kadaharan asalna bisa tina:
- sumber alamiah, saperti lesitin, asam sitrat, jrrd
- sintésis bahan kimia nu ngabogaan sipat nu sarupa jeung bahan ilmiah sejenis, boh tina sipat kimia-na, boh sipat métabolisme-na, saperti karoten, asam askorbat, jsb
Katégori[édit | sunting sumber]
Réferénsi[édit | sunting sumber]
- ↑ a b D.A, Pratiwi, dkk. 2007. Biologi. Jakarta. Halaman 127
- ↑ (id) Zat Aditif Makanan (Diaksés ping 20 Séptémber 2011)


text:
Formula Hiji
Formula 1 (Formula Hiji, F1, Formula One, atawa Formula Hiji), atawa lengkepna Kajuaraan Dunya FIA Formula Hiji (dina basa Inggris: The FIA Formula One World Championship) mangrupakeun salahsahiji kajuaraan balap mobil paling bergengsi di dunya. Kajuaraan ieu tos dimimitian ti taun 1950. F1 mangrupakeun hiji-hijina olahraga balap anu nami besarna tiasa nyaingan maenbal di sababaraha nagara di dunya. Mobil-mobil anu milu kompetisi dina F1 mangrupakeun mobil-mobil balap husus anu gancangna leuwih ti 300km/j.
Daptar eusi
Sajarah awal[édit | sunting sumber]
Lahirna F1 sareng dominasi Italia[édit | sunting sumber]
Balap F1 sabenerna tos dimimitian ti taun 1945, tepatna satutas Perang Dunia II. Ngan kakara dina taun 1947 Paniten anu ngurusna diadegkeun. Ngarana nyaeta Federation Internationale de l'Automobile (FIA), nu saterasna dipecenghulkeun nami Formula 1 ku ayana saran ti Enzo Ferrari.
Balap F1 resmi anu munggaran diayakeun nyaeta GP Eropa di sirkuit Silverstone, Inggris. Teras saacana oge digelar di Monaco, Swiss, Belgia, Prancis, sareng Italia. Awalna tim Alfa Romeo janten raja di ajang F1 ku ayana tilu pembalapna, Nino Farina, Juan Manuel Fangio sareng Luigi Fagioli. Gelar dunya munggaran eta ahirna kacekel ku leungeun Giuseppe Farina. Taun 1951 Fangio hasil ngarebut titel ti batur satimna. Tapi di ahir usum balapan, tim Alfa Romeo malah ngundurkeun diri ti F1, padahal di taun 1950-51 tim eta teh kacida ngarajana pisan.
Taun 1952-53 gelar dunya ragrag ka leungeun tim Ferrari ku pembalapna, Alberto Ascari. Teras di 1954, ku datangna deui tim Mercedes-Benz, Juan Manuel Fangio naek deui ka puncak tahta. Fangio keukeuh ojoy prestasina di taun 1955 (Mercedes), 1956 (Ferrari), jeung 1957 (Maserati).
Dominasi Inggris[édit | sunting sumber]
Mimiti 1958 tim-tim Inggris mimiti nunjukeun kaparigelanana di F1. Mike Hawthorn sacara teu di sangka-sanka jadi juara dunia 1958. Di taun eta, Hawthorn ngagabung jeung tim Ferrari. Sainganna nyaeta sasami pembalap Inggris, Stirling Moss ti tim Vanwall.
Tim Cooper oge nambahan kakuatan pasukan balap Inggris. Cooper mangrupakeun tim mimiti nu nyieun mobilna tina rangka blok mesin di beulah tukang. Sabenerna rancangan eta teh geus aya ti mangsa Dr. Ferdinand Porsche ngarancangna dua puluh taun katukang. Tapi teu aya tim anu hayang make rancangan eta. Tina asalna nyoba-nyoba, tim Cooper malah mampu bisa jadi juara dunia dina 1959-1960 ku pembalap Australia, Jack Brabham.
Di 1961 aturan balap robah deui. Ukuran mesin diturunkeun tina asalna 2500 cc jadi 1500 cc wungkul. Mobil anu aya akhirna dirobah jadi leuwih leutik jeung leuwih laun. Di fase periode ieu, tim Inggris mulai ngababat seep tim-tim sareng pembalap ti Italia. Ku ayana bantuan BRM, Graham Hill janten juara dunia 1962, teras di 1963 giliran Lotus anu juara. Lotus teras janten pelopor sasis monokok ngagentoskeun sasis heubeul anu beurat sareng berbahaya. Pembalap Lotus, Jim Clark nyumbangkeun juara dunia di taun 1963 jeung 1965. Ferrari kungsi naek ka tahta juara di 1964, tapi eta oge ku ayana pembalap Inggris, John Surtess, anu samemehna, Surtess teh mantan juara dunia MotoGP. Tepi ka kiwari di abad ka-21, John Surtess mangrupakeun hiji-hijina jalmi anu tiasa juara dunia di roda dua sareng roda opat.
Evolusi teknik[édit | sunting sumber]
Mesin (1966-1977)[édit | sunting sumber]
Di era ieu, kapasitas mesin robih deui. Tina asalna 1500 cc dinaekkeun janten 3000 cc. Tapi ieu teh malah janten masalah, sabab teu sadaya tim siap ku aturan eta. Tapi seperti biasa, aya wae anu cobi-cobi inovasi dina era tersebut. Jack Brabham, mantan juara dunia 1959-1960 nu ayeuna tos gaduh tim balap nyalira tiasa manfaatkeun eta peraturan. Kalayan bantuan pasokan mesin tin Repco Engine Australia, Brabham janten juara dunia deui di taun 1966. Taun satuluyna, Denny Hulme, rerencangan satim Brabham naek ka singgasana.
Perkembangan mesin beuki rea ku ayana mesin DFV terbaru ti Ford. Awalna eta mesin teh ngan dianggo ku tim Lotus. Tapi ku sabab ferformana alus sareng hargana anu mirah, mesin eta teh dianggo ku sadaya tim F1 (kajaba Ferrari). Jadi intina mah kaleuwihan tim di zaman DFV ditangtukeun ku kahebatan pembalap sareng mekanik dina ngolah mesin sareng rancangan mobil.
Di 1968 Graham Hill kaluar deui janten juara dunia. Di taun ieu, sisi aerodinamika mulai janten perhatian utama. Tur keur munggaranana, mobil balap mulai ngagunakeun jangjang anu fungsina jang ngikis hambatan angin. Di taun eta oge, ban slick (botak tanpa garis) mulai dikembangkeun. Hasil tina inovasi eta, mobil beuki kadieu beuki ramping jeung hampang.
Kajayaan mesin DFV anu ngadominasi F1 di akhir 1960-an mulai meunang panantang serius di awal 1970-an. Ferrari mulai bangkit deui. Niki Lauda janten juara dunia di taun 1975 dan 1977. Pembalap Ferrari sejena, Jody Schekter naek ka podium juara dunia di taun 1979.
Teknik (1977-1989)[édit | sunting sumber]
Di akhir 1970-an, pengembangan tehnologi ngajadikeun rupa mobil F1 janten leuwih handap tur ampir paantel jeung taneuh (aspal). Di 1977-78, Lotus ngenalkeun mobil kalayan konsep ground effect. Ceuk sang penciptana, Colin Chapman, aliran udara di handap mobil nalika mobil maju bisa ngabantu fungsi jangjang dina ningkatkeun kacepatan.
Bentuk rupa mobil anu leuwih rumit kemudian muncul. Saterasna muncul istilah sliding skirt, nyaeta plat panutup tambahan antara body mobil jeung aspal. Skirt teh fungsina jang aliran angin di handap mobil sangkan teu berhamburan kamana-mana tapi langsung ka pengker mobil. Ku kituna, mobil narima daya tekan anu disebat downforce. Ku lantaran ayana downforce, mobil moal langsung ngalayang sanajan majuna kacida gancangna oge.
Konsep eta buahan manis taun 1978. Mario Andretti ti Amerika janten juara dunia jang tim Lotus. Dua taun saatosna, Williams F1 berhasil nyampurnakeun konsep ground effect tur hasilna Alan Jones janten juara dunia 1980.
Mesin Turbo (1977-1989)[édit | sunting sumber]
Konsep mesin turbo sabenerna tos aya di F1 ti Juli 1977 nalika tim Renault ngenalkeun mesin turbo 1500 cc, anu diluar dugaan tiasa ngimbangan mesin normal 3000 cc milik DFV Ford. Sayangna tim-tim anu aya (kaasup Ferrari) masih percaya kana mesin konvensional. Sanajan mesin turbo tiasa meunang hiji balapan di taun 1978, teu aya tim sanes anu serius kana mesin ieu tepi ka taun 1983. Di taun eta, BMW nyobian mesin turbo anu dipasok ka tim Brabham, tur ahirna sukses, dimana di akhir musim Nelson Piquet akhirna naek janten juara dunia.
Saatos kaberhasilan Brabham sareng BMW, sababaraha pabrikan mulai ngalirik mesin turbo. Misalna TAG-Porsche anu kerjasama sareng McLaren atawa Honda sareng tim Williams. Mesin turbo teras ngadominasi era 1980-an. Ukur Ferrari anu teu milu sibuk ku mesin Turbo. Prestasi Ferrari di era 1980-an oge nyirorot pisan, ngadadak janten awon.
Sayangna, mesin turbo anu gancang teh sering nyababkeun kacilakaan. Akhirna dina tungtung taun 1989, FIA ngalarang digunakeunana mesin turbo. Tapi ragam teknik di F1 teu eureun. McLaren teras nimukeun sasis bahan carbon, tur Ferrari nimukeun girboks semi otomatis sareng tuas transmisi anu nempel di setir.
Di musim 1989, kapasitas mesin naek janten 3500 cc. Tapi lima taun saatosna, kapasitas mesin turun deui janten 3000 cc. Panyababna nyaeta kacilakaan tragis anu nyababkeun Ayrton Senna sareng Roland Ratzenberger pupus di sirkuit Imola. Antara 1989-1995, tim bebas ngembangkeun mesin sadaekna. Aya nu nganggo V8, V10, sareng V12. Tapi ku sabab hayang nyeragemkeun konfigurasi, akhirna FIA mutuskeun mulai 1996 sadaya tim anu turun di F1 wajib ngagunakeun mesin V10 3000 cc. Kameunangan terakhir mesin V12 nyaeta di GP Kanada 1995 nalika Ferrari Jean Alesi finish kahiji. Sabenerna, usulan panggunaan mesin V10 teh datang ti tim Ferrari anu prestasina di era 1990-an teh masih sami sapertos era 1980-an.
Komputerisasi (1990-an)[édit | sunting sumber]
Era 1990-an ditandai ku ayana perkembangan komputer. Di F1 di era 1990-an perkembangan teknik anu ujungna kana alat elektronik berkembang pesat. Tina asalna mekanis manual janten otomatis komputer. Konsep drive-by-wire muncul. Jadina nyupiran mobil F1-teh rada sami jeung maen video game di PlayStation.
Ku sabab kitu, daek teu daek biaya anu dikaluarkeun jang riset ngaageungan. Akhirna sababaraha tim kolaps, anu tungtungna bangkrut. Diantarana anu bangkrut teh tim Brabham sareng Lotus.
Abad 21[édit | sunting sumber]
Dominasi Ferrari[édit | sunting sumber]
Awal dominasi Ferrari di abad 21 tos dimimiti saprak tim beureum eta janten juara konstruktor taun 1999 ngaliwatan Eddie Irvine sareng Mika Salo. Teras di taun 2000 tepi ka 2004 tim eta teras-terasan janten juara dunia lewat Michael Schumacher. Kimi Raikkonen, Fernando Alonso, sareng Juan Pablo Montoya sempet masihan perlawanan ketat di 2003, tapi di akhir, Schumi janten juara dunia deui.
Sayangna gambaran juara dunia Ferrari teh kadang-kadang malah dibungbuan ku tampilan anu kirang sedap. Salahsahijina di GP Austria 2001 nalika Schumi naek ka P2, dimana Rubens Barrichello ngelehan akibat team order. Paling parah di musim 2002, di balapan anu sami, Rubens Barrichello anu harusna meunang ngelehan deui ka Schumacher. Schumacher memang meunang GP Austria 2002, tapi manehna oge kudu narima denda 1 juta dollar ku FIA.
Evolusi mobil[édit | sunting sumber]
Taun 2005, Ferrari akhirna eleh oge. Salasahiji sababna nyaeta panggunaan ban anu teu meunang leuwih ti dua set salila balapan. Gelar di 2005 jatuh ka tangan Fernando Alonso. Alonso teras nyetak sejarah, diantarana juara dunia termuda, juara balapan termuda, sareng pamegang pole termuda.
Di musim 2006 kapasitas mesin turun janten 2400 cc konfigurasi V8. Alasanna mesin V10 beuki kadieu beuki gancang tur ngabahyakeun. Di 1995 kakuatan mesin V10 nyaeta 750bhp, tapi di 2005 kakuatanna ampir tepi ka angka 1000bhp.
Minangka juara dunia pertama di era V8 2400 cc nyaeta Fernando Alonso. Teras di musim 2007 Ferrari naek deui ka luhur. Kimi Raikkonen janten juara dunia anyar. Sateuacanna, dua kandidat kuat juara musim 2007, Fernando Alonso sareng Lewis Hamilton anu ngagabung di tim McLaren malah saling perang sodara. Kajadian ieu tangtu nguntungkeun tim Ferrari.
Komersialisasi[édit | sunting sumber]
Awalna F1 teh sawates ajang nyalurkeun hobi babalapan urang Eropa. Tipayun, di era 1950-an anu janten pembalap F1 teh seuseueurna mah nu baleunghar. Tapi kondisi eta mulai robih di awal 1970-an dimana sababaraha sponsor mulai asup ka F1. Ku sabab kitu, di zaman eta teh, janten pembalap F1 teu kedah nu beunghar wae. Jalma biasa oge gaduh kasempetan, asal aya sponsor.
Tungtutan sponsor mulai ngadominasi F1 di pertengahan 1970-an. Diantarana nyaeta nyebarkeun informasi F1 ka sakuliah dunya. Laun-laun F1 janten ajang balapan kasohor di dunia. Nincak ka 1990-an, nami F1 tos sajajar sareng Piala Dunia Maenbal atau Olimpiade. Tapi kedah dicatet, Piala Dunia sareng Olimpiade digelar opat taun sakali. Sedengkeun F1 digelar unggal taun dina 17 (atawa 18) lomba babalapan di sakuliah dunia ieu.
Zaman ayeuna, janten pagawe atau pembalap di F1 tiasa ngandelkeun dompet anjeun sadaya ku lantaran perputaran duit di F1 tina hasil promosi ka seluruh dunia sareng hak siar TV. F1 teh disiarkeun sacara langsung atawa tunda di 210 nagara lewat TV sareng radio.
Kahebatan promosi F1 ieu teh mangrupakeun salasa hiji jasa ti Mr. Bernie Ecclestone. Di tangan manehna, F1 nu asalna olahraga biasa disulap janten olahraga menarik. Memang sapopoena Mr. Ecclestone teh sifatna tangan beusi. Tapi berkat jasana, F1 tiasa ekspansi ka sakuliah dunia. Sanajan ayeuna aya ajang-ajang balapan lain sapertos IndyCar, A1GP, atawa Superleague Formula, tapi teu tiasa dibantah yen fans F1 masih leuwih seeur dibanding ajang-ajang balapan anu sanes.
Tumbu kaluar[édit | sunting sumber]
- Official sites
- Formula1.com — The official site of Formula One Management; contains schedules, race results, live timing during each race, the official F1 shop, and some news
- Current regulations — from the FIA website
- Drivers Hall of Fame — A list of World Champions with links to short biographies from the official Formula 1 website.
- News and reference
- autosport.com — Motorsport news, articles and analysis. Formerly known as AtlasF1
- TotalF1.com — Formula 1 news portal
- GrandPrix.com — F1 news and a Grand Prix encyclopedia
- F1 at itv.com — News, pictures, and commentary from ITV, F1's British broadcasters; also from Matt Bishop and F1 Racing magazine
- Animated F1 Car Guide
- 2008 F1 Spotters Guide — free download PDF
- History
- AutocourseGPA.com — historical results and statistics and images since 1950
- F1DB — Results, statistics
- 4mula1 — Results and statistics since 1950


text:
Ahmad Héryawan
Ahmad Héryawan (éjahan asli: Ahmad Heryawan, gumelar di Sukabumi, 19 Juni 1966; umur 48 taun) nyaéta saurang pulitikus Indonésia sarta gubernur propinsi Jawa Kulon nu ayeuna keur ngajabat. Taun 2008, Ahmad Héryawan kapilih jadi Gubernur Jawa Kulon pikeun période 2008-2013 babarengan jeung wawakilna Dédé Yusuf.
Biografi[édit | sunting sumber]
Ahmad Héryawan babar di Sukabumi 19 Juni 1966. Atikan ti tingkat SD nepi ka SMA dianggeuskeun di Sukabumi, sedengkeun tingkat sarjana di Fakultas Saréat LIPIA Jakarta warsih 1992.Ahmad heryawan lahir di sukanumi,Jawa Kulon tanggal19 juni tahun 1966.
Anjeunna jadi anggota DPRD DKI Jakarta 1999, ayeuna manéhna ogé aktip ngabina di sawatara yayasan sosial, pemberdayaan balaréa sarta lingkungan. Sajaba minangka pulitikus sarta mubalég, Ahmad Héryawan kungsi ngajar di sawatara paguron luhur. Ahmad Héryawan nyekel kalungguhan minangka Pupuhu Umum PB Persatuan Umat Islam (PUI) saprak warsih 2004-ayeuna, saterusna anjeunna nyekel kalungguhan Wawakil Pupuhu DPRD Propinsi DKI Jakarta période 2004-2009.
Taun 2008, Ahmad Héryawan kapilih jadi Gubernur Jawa Kulon pikeun période 2008-2013 minangka calon ti Partai Keadilan Sejahtera (PKS) babarengan jeung wawakilna Dédé Yusuf, urut aktor sarta anggota DPR ti PAN.
Pilkada Jawa Kulon 2008[édit | sunting sumber]
Milangkala ngahadep ka acara pemilihan kepala daerah (gubernur) kanggo propinsi Jawa Kulon nu bade dilangsungkeun taun 2008, Partey Keadilan Sejahtera ngusahakeun tiasa koalisi sareng sabaraha hiji partey nu aya di DPRD Jawa Kulon, nu tujuanna supaya tiasa nyandak salah sahiji kader ti parteyna janten Wakil Gubernur di pilkada taun 2008.
Kulantaran partey-partey nu rencana diajak koalisi ku PKS, ngusung calon masing masing, nyaeta Partey Golkar nu koalisi jeung Partey Demokrat ngusung pasangan gubernur incumbent Danny Setiawan jeung Iwan Ridwan Sulandjana, teras PDIP nu koalisi jeung PPP ngusung pasangan Agum Gumelar jeung wakil gubernur incumbent Nu'man Abdul Hakim, maka PKS pun akhirnya ngawanikeun maneh ngusung calonna sorangan janten gubernur, calonna nyaeta Ahmad Heryawan nu keur ngajabat janten Wakil Ketua DPRD DKI Jakarta, dimana kanggo posisi wakil gubernur, PKS ngajak PAN koalisi terus nempatkeun artis Dede Yusuf atawa Yusuf Macan Effendie janten calon wakil gubernur.
Hasil itungan pilkada gubernur Jawa Kulon ieu, mere kejutan yen pasangan Ahmad-Dede nu tadina underdog tiba tiba mimpin perolehan pilkada ku 40% leuwih sora ngelehkeun pasangan Agum-Nu'man di posisi kadua jeung Danny-Iwan di posisi terakhir.
Hasil ieu nganteurkeun Ahmad Héryawan janten gubernur Jawa Kulon nu katilubelas ngagentos pa Danny Setiawan.
Organisasi[édit | sunting sumber]
- Pupuhu Majelis Pemuda PP PUI (1991-1999)
- Pupuhu PP PUI Bidang Kepemudaan (1999-2004)
- Pupuhu Umum PUI (2004-ayeuna)
- Pupuhu Umum DPW Partai Keadilan DKI Jakarta (1999-2003)
- Anggota Dewan Syariah DPP Partai Keadilan (2000-2001)
- Pupuhu Umum DPW PKS DKI Jakarta (2003-2006)
- Pupuhu Majelis Pertimbangan Wilayah PKS DKI Jakarta (2006-ayeuna)
- Anggota Komite Pengawas BAZIS DKI Jakarta (2002-2005)
- Pupuhu Komite Pengawas BAZIS DKI Jakarta (2005-ayeuna)
- Pupuhu Dewan Pendiri Yayasan Empati Sesama (2001-2006)
- Pupuhu Dewan Pembina Yayasan Empati Sesama (2006-ayeuna)
- Pupuhu Dewan Pengawas Yayasan Insan Madina (2006-ayeuna)
- Anggota Dewan Pembina GOKASI DKI Jakarta (2005-ayeuna)
- Anggota Forum Silaturahim Masyarakat Betawi (2005-ayeuna)
- Anggota Kaukus Lingkungan (2006-ayeuna)
Karir[édit | sunting sumber]
- Dosen Lembaga Dakwah Islam Alhikmah
- Dosen Universitas Ibnu Khaldun
- Dosen teu tetep FE Extention UI
- Pupuhu Fraksi Partai Keadilan DPRD DKI Jakarta taun 1999-2004
- Anggota Panitia Anggaran DPRD DKI Jakarta taun 1999-2004
- Anggota Komisi C Bidang Anggaran DPRD DKI Jakarta taun 1999-2002
- Anggota Komisi E Bidang Kesejahteraan Rakyat DPRD DKI Jakarta taun 2002-2004
- Wawakil Pupuhu DPRD DKI Jakarta taun 2004-2009
- Gubernur Jawa Kulon 2008-ayeuna


text:
Joseph Fourier
Baron Jean Baptiste Joseph Fourier (1768-1830), nyaéta saurang fisikawan matématika, anu katara dina kontéks Révolusi Perancis jeung sagala halna.[1] Aya anu nganggap yén karir anjeunna téh punjul alatan keur aya dina puncak jeung kaayaan arus pulitik harita.[1]
Anjeunna boga sababaraha peran dina kahirupanana, nyaéta minangka gurur, polisi rahasia, tahanan pulitik, gupernur Mesir, pangawas di Isére jueng Rhone, sobat Napoleon, jeung sekretaris Akademi des Sciences.[1] Hasil gawé gedé anjeunna nyaéta analisa téori ngeunaan panas, anu ngarobah cara mikir para élmuwan ngeunaan fungsi jeung nangtukeun persamaan pikeun transfer panas dina banda padet.[1]
Dina bulan Désémber taun 1807 anjeunna maca memoir panjang dina “the propagation of heat in solids” saméméh anjeunna ngajar di kelas di Institut de France.[1] Hal éta leuwih museur kana difusi panas diantara masa padet jeung kasus husus nu tangtu pikeun wangun anu tuluy-tuluyan.[1]
Angka Fourier (Fourier Number (Fo)) nyaéta hiji diménsi dina grup anu saeutik kalawan munculna sacara alamiah tina persamaan konduksi tandiménsionalisasi.[2] ieu hal téh pohara legana dipaké pikeun ngadéskripsikeun jeung ngira-ngira réspon témpratur material dina prosés transisi konduktif panas jeung tiis.[2] Hal anu has dina Angka Fourier mungkin dibasajankeun alatan nimbang-nimbang kasus anu basajan tina konduksi hiji dimensional.[2]


text:
SMK NEGERI 1 PURWAKARTA REK JADI SAKOLA RSBI
Jumat, 16 September 2011 Leave a comment
Kenging Jawara
Rabu, 03 Agustus 2011 Leave a comment
Budak Bengkel
Bersambung…..^^
Riwayat Hirup
- Wasta abddi Nugraha anus sok dipanggil Nunu, Nunu mangrupa jajaka asli Karawang kalahiran 05 Desember 1993, Nunu mangrupa Putra kadua tipasangan Ibu Mariah sareng Bapa Rahman, Abdi gaduh lanceuk Cikal anu wastana Nuryasin, sareng rai bungsu anu wastana Ajeng Mega Julia, Abdi gaduh dulur lalaki wastana Yoga ,yoga mangrupa anak angkat Ibu Rama abdi, Yoga geus kawas adi beuteung abdi sorangan sabab tileuleutik waktos ti orok beureum geus bareng jeung abdi Yoga geus kawas musuh abdi, sobat abdi, rai abdi. Tapi anu remen mah jadi musuh bebuyutan gkgkgkg naha kitu sabab umurna ge teu jauh benten pirage benten sataun dua taun.
Ari dipoyokan kitu the era pisan hadena weh pinter silat,,,,(silat lidah maksudna heheh), pas smp kelas 3 parantos UN abdi ngarasakeun prustasi palaur teu lulus UN..parantos ngadagoan hasil UN ahirna lulus oge NEm na teu ngerakeun teuing lah,,paranto eta masih keneh prustasi bingung rek neraskeun akola kamana. Asalnamah rek ka SMA 1 Klari. Tapi aya nungusulkeun ka STM wae . tungtungamah asup STM oge ayeunamah SMK ketang anu tepatna di SMK 1 Purwakarta angkatan 2010 asup ka jurusan Komputer JAringan. Abdi masih keneh pusing hanjakal malah asup kajurusan ieu da kapaksa nuturkeun kahayang kolot katambah di bumi teu gaduh computer (hikhiks), asa kumaha kitu nempo babaturan ngajarinjing leptop (curhat kabita heu). Parantos babara bulan abdi ditawaran ngendong di bengkel Komputer, abdi mikir heula paurna teu diijinan ku kolot tapi Alhamdulillah kolotmah ngijinan bae..#jengjengjeng tungtungnamah ayeuna nyanghareupan computer sakieu lobana, asalna hoyong meser computer kusabab ayeunamah tos cicing di bengkel computer jadi teu kahoyongeu deui meser computer the hahaha.
Kusabab cicing di Purwakarta jadi asa jadi urang Purwakarta, jujur weh abdi mah apalan keneh jalan-jalan anu aya di Purwakarta daripada di Karawang sorangan, insya aloh abdi mah hoyong ngarir di Purwakarta hoyong cicing di purwakarta. Tapi etamah ngan cita-cita salawasna eta mah rasia gusti Aloh.


text:
Judul :Lembur Singkur
Pengarang : Abdullah Mustappa
Penerbit : Giri Mukti
Kandel buku : 60 kaca
Hak cipta : All Right Reserved
Rarancang judul : Deddy Dubandi
Taun medal : - Citakan ka-1 mitra kencana 1979
- Citakan ka-2 kalawan panganter ti Hawe Setiawan sya’ban 1422/Oktober 2001
Nomor : 068/KBU-G/2001
Ringkesan carita:
Lembur singkur, lalakon kapeurih jeung kasedih, jaman pasisian Tatar Sunda ririwehan alatan mahabuna gorombolan. Kulawarga paburantak, nu jadi bapa indit ka gunung ninggalkeun pamajikan. Tokoh kuring, hiji budak lalaki anu ditinggalkeun ka gunung ku bapana, kudu ngalaman nyaksian indung katut dua lanceukna milu kabarérang, waktu lembur singkur dilemahirengkeun ku gorombolan. Sabab, kitu ceuk anggapan tentara, peristiwa dijoragna éta lembur téh aya patalina jeung bapana téa.
Ieu novel mangrupa huiji carita anu pikasediheun jeung pikahawatireun. Nyaritakeun hiji budak anu ngabogaan 2 lanceuk hirup ngan duaan jeung indungna di imahna di hiji desa anu jauh ku raramean kota. lantaran 2 lanceukna mondok di lebak ngamankeun diri tina gorombolan tapi manehna ngan duaan di imahna lantaran indungna nolak di ajak mondok ka lebak. Ieu budak teu nyaho pisan kana saha nu jadi bapana. Lantaran ti leuleutik kulawargana geus di tinggalkeun ku bapana nu jadi gorombolan DI di leuweung. Dina hiji peuting bapana datang ka imahna bari susulumputan, tapi manehna teu nyahoeun yén nu datang téh bapana, jeung ngan saukur semet renyem-renyem ningali anu datang éta.
Hiji waktu manehna jeung indungna indit ka sawah. Indungna mawa bekel loba tuluy kusabab indungna nu di sebut ema téh ninggali aya pamariksaan ku gorombolan manehna reuwas jeung para gorombolan curiga ka si ema. Jeung kusabab para tantara nyaho yén suami ema ngilu jadi gorombolan di sangka yén bapa téh jadi mata-mata. Si ema di pariksa jeung di bawa ka markas para gorombolan. Gorombolan nahan ema neupika peutingna, jeung eta budak ngan bisa nungguan di luar. Teu lila salasahiji lanceukna datang ka markas eta, tuluy mawa balik eta budak. Eta budak téh loba rasa prihatin jeung hawatir ka emana, naha ema lila di markas tantara eta. Isukna ema di pulangkeun ka imah.
Geus lila tina kajadian éta, gorombolan nyerang ka desa éta. Loba tetmbakan wuwuh rame. Loba jelema nu nyumput dina lombang. Kaayaan des acing paburantak teu tenang. Hiji waktu ema di teangan ku OKD (Organisasi Keamanan Desa), ku sabab di curigai yén suami ema sok datang susulumputan ke imahna. Tuluy ema di bawa ka kantor OKD nepi ka mengpirang-pirang poé. Budakna di pihapekeun ka salasahiji anggota OKD. Geus lila aya di kantor OKD ema di kaluarkeun.
Sanggeus kajadian eta, sanggeus desa jadi aman aya kabar yén nurutkeun rencana poé éta rek aya sababaraha pasukan ti leuweyng nyaeta nu jadi bapa nu biluk ka gunung bakan tarurun balik ka lemburna kaasup nu jadi bapa. Ema jeung budak téh bungah pisan jeung si budak geus lila hanyang apal kana nu jadi bapa. Tapi geus lila ema neangan nanya kaditu-kadieu, ngan aya hiji kabar yén nu jadi bapa téh tatu tur parna (maot).
Dina carita eta, boga kaleuwihan nyaeta nyaritakeun carita anu nyayat kana ati jeung ngagambarkeun kaayaan baheula nu karandapan ku masarakat pilemburan di tatar sunda anu tragis jeung pikawatireun. Méré pelajaran jang barudak ngora anu ayeuna hirup di tatar sunda yén kahirupan baheula téh bener-bener pikasediheun jeung pinuh ku derita, teu siga jaman ayeuna. Jeung eta kajadian the mangrupa kajadian anu bisa waé nini-aki urang ngalaman kaayaan éta.
Tapi dina aya kaleuwihanana, aya ogé kakurangannana, nyaeta carita ieu teu nyebutken saha ari ngaran nu jadi budak lalaki anu jadi tokoh utama dina ieu carita, jeung teu dicaritakeun naon sababna 2 lanceukna heunteu sare di imahna.